qundao/data-zh-poetry huggingface dataset:
秋日溪上
作者：薛蕙
朝代：明

何处窥秋色，搴舟入水隅。清波照凫雁，寒露洗菰蒲。促迫悲生事，登临快病躯。由来野人意，终日羡江湖。
秋日署中简诸君子
作者：薛蕙
朝代：明

新秋改炎节，凉臻溽暑旋。凄凄金气舒，昭昭素景鲜。流风靡幽薄，轻霭映澄川。飘飖激楚吹，眇杳泛兰烟。吏隐案牍简，斋居神想偏。目耽霞上鹤，耳玩露中蝉。几席纵偃息，缨绂谢牵缠。卧阁趣无辍，含毫兴邈然。西曹擅文苑，萧晨惜暮年。徘徊锦帐坐，吟啸白云篇。望美勤徒结，怀劳忧莫蠲。赏心傥不隔，答讯冀相传。
秋浦
作者：薛蕙
朝代：明

秋浦多香草，当年怨楚臣。安知千载后，尚有广骚人。
答士奇
作者：薛蕙
朝代：明

能来驻车辙，不待拆书缄。上客同王粲，贫家似阮咸。清谈对云竹，缓步倚风杉。安得盈杯酒，今朝共尔衔。
答王允升省中对雨见忆之作
作者：薛蕙
朝代：明

康乐愁霖唱，平原苦雨诗。故人歌此曲，赠我慰相思。薜荔垂青阁，芙蓉汎绿池。今朝一樽酒，最恨不同持。
紫薇
作者：薛蕙
朝代：明

紫薇开最久，烂漫十旬期。夏日逾秋序，新花续故枝。楚云轻掩冉，蜀锦碎参差。卧对山窗下，犹堪比凤池。
纳凉
作者：薛蕙
朝代：明

空林露华湿，开阁徙清尊。月出芙蓉水，风生鸣鹤园。
结交篇
作者：薛蕙
朝代：明

交道之难应有以，大都难在无君子。小人见利不见义，相与安能保终始。忆昔曾为吏部郎，四方宾客满门墙。汝南拔士各题品，北海爱才偏激昂。一朝余坐大礼罪，被放归田遂沉废。当时门下结交人，去作谁家座上宾。一书不复访生死，半菽那能分贱贫。岁寒仅有数君在，馀子悠悠难重陈。君不见古人高谊难比俦，今人薄恶真可羞。请谢当涂少年辈，甘与深山麋鹿游。
绿水曲
作者：薛蕙
朝代：明

春洲霁烟雪，潺湲激绿水。戏羽乱参差，开花杂藿靡。绰约荡舟人，㛹娟弄珠子。芳菲不可忘，冶丽复如此。
置酒辞
作者：薛蕙
朝代：明

美人洗拂白玉卮，老夫自歌置酒辞。桑榆之光能几时，含情不饮复待谁。我生材质无所宜，不拟纵任恒矜持。譬如散木不自知，欲就绳墨何其痴。盛年一去悔可追，却对蛾眉惭鬓丝。君不见谢公自是天下宝，偃仰东山颇枯槁。平生掩鼻向富贵，一见婵娟翻绝倒。人间混浊殊可憎，聊凭尤物娱怀抱。屈原湛身亦何补，贾生恸哭空自苦。漫将一缕系千钧，秪馀碧血埋黄土。九州浩浩扬洪波，念之岂免泣滂沱。怀宝迷邦遭诋诃，手援天下可奈何。未如閒处且婆娑，快饮美酒听清歌。及今为乐勿蹉跎，明年白发应更多。
羲和行
作者：薛蕙
朝代：明

羲和东来海神泣，丹霞闪烁玄云急。风缠赤道吹星陨，龙斗青冥学人立。轩辕太一迷南北，蟠桃若木无颜色。上帝巫咸杳不闻，仙人侧目天门黑。
自西山归经西湖遇雨
作者：薛蕙
朝代：明

恰向山头窥泛滥，旋从湖畔望嵯峨。云轻不隔翠微色，雨细初增绿水波。树影离离岩际少，鸟声噭噭雾中多。未愁沾湿穿花去，更拟青春载酒过。
自西野循涡曲临眺赠同游者
作者：薛蕙
朝代：明

养拙非藏器，寝痾岂逃名。进惭冠盖群，退慕丘园耕。多病齿发暮，屏居怀抱盈。稍寻皋壤乐，暂慰蹉跎情。入野缅曲折，临溪屡回萦。霜浓石道净，水敛云潭清。烟景淡将夕，汀洲递微明。疏芜岸筱落，寥戾川禽鸣。心赏夙所重，身累适已轻。岂辞疲曳倦，幸与良游并。济时谢明哲，量已保幽贞。愿从求羊辈，放旷终吾生。
自赋常乐园一首
作者：薛蕙
朝代：明

谯国城南稍又东，一丘新买卧衰翁。人非九品羲皇上，园似千花佛界中。隐几自堪消永日，褰裳何待御泠风。文章习气今应尽，著意题诗也未工。
至日寄都下旧游
作者：薛蕙
朝代：明

岁杪回阳候，天涯思客心。关山愁里阔，云物望中深。卧疾妨朝隐，归田分陆沈。盘桓宁自负，衰谢苦相侵。有志怅伊昔，无成嗟至今。未能通一艺，讵解惜分阴。荏苒看穷律，萧条对故林。蓬蒿滋户牖，霜雪坏衣衾。失侣方离索，迷涂更滞淫。因声青琐旧，聊代白头吟。
舟中看雨
作者：薛蕙
朝代：明

微照下亭皋，轻云翳川曲。一望春波上，萧条烟雨绿。馀花飘近渚，众鸟喧深竹。借问同行子，何处停舟宿。
舟行杂诗九首
作者：薛蕙
朝代：明

金门再捐佩，沧洲一振衣。沿洄历秋水，偃仰盻清辉。塞雁尚未发，樯乌还解飞。临流闻楚调，为我送将归。避地谅非愿，游吴或有托。今我匪伊人，心期偶如昨。行役多忧苦，栖迟讵为乐。君看岸上蓬，秋风益飘泊。白露晚来生，汀洲把杜蘅。浮云西北返，孤客且南征。习习野吹急，沄沄川涨平。徒看秋潦尽，未可俟河清。息徒指川裔，系䌫临丛薄。飘飖散襟带，风吹零露落。俯折岸边兰，仰听云间鹤。寄言天路上，共尔违矰缴。秋云翠可鉴，明河景如发。川上夜寥寥，徘徊望新月。流光睇转近，馀辉揽还没。念彼同怀人，关山日超忽。木落风雨夜，水生兰蕙洲。已值清秋日，旅客思悠悠。感时临岁晏，惜逝对川流。此际亟归去，萧条难久留。行子怨路长，长路方漫漫。前瞻但云雾，却听空波澜。销忧命欢酌，取乐兴哀弹。安得晨风羽，纾我怀归叹。朝辞枉渚汭，夕骛清川路。经过方自今，神期宛如故。沉吟招隐曲，徘徊远游赋。西北有浮云，行行一返顾。桂屿饶凉吹，兰皋足素氛。鸟疑沙上雾，鱼避水中云。寥廓有欣瞩，萧閒无厌闻。行将入江海，长对白鸥群。
舟行杂诗九首·其一
作者：薛蕙
朝代：明

金门再捐佩，沧洲一振衣。沿洄历秋水，偃仰盻清辉。塞雁尚未发，樯乌还解飞。临流闻楚调，为我送将归。
舟行杂诗九首·其七
作者：薛蕙
朝代：明

行子怨路长，长路方漫漫。前瞻但云雾，却听空波澜。销忧命欢酌，取乐兴哀弹。安得晨风羽，纾我怀归叹。
舟行杂诗九首·其三
作者：薛蕙
朝代：明

白露晚来生，汀洲把杜蘅。浮云西北返，孤客且南征。习习野吹急，沄沄川涨平。徒看秋潦尽，未可俟河清。
舟行杂诗九首·其九
作者：薛蕙
朝代：明

桂屿饶凉吹，兰皋足素氛。鸟疑沙上雾，鱼避水中云。寥廓有欣瞩，萧閒无厌闻。行将入江海，长对白鸥群。
舟行杂诗九首·其二
作者：薛蕙
朝代：明

避地谅非愿，游吴或有托。今我匪伊人，心期偶如昨。行役多忧苦，栖迟讵为乐。君看岸上蓬，秋风益飘泊。
舟行杂诗九首·其五
作者：薛蕙
朝代：明

秋云翠可鉴，明河景如发。川上夜寥寥，徘徊望新月。流光睇转近，馀辉揽还没。念彼同怀人，关山日超忽。
舟行杂诗九首·其八
作者：薛蕙
朝代：明

朝辞枉渚汭，夕骛清川路。经过方自今，神期宛如故。沉吟招隐曲，徘徊远游赋。西北有浮云，行行一返顾。
舟行杂诗九首·其六
作者：薛蕙
朝代：明

木落风雨夜，水生兰蕙洲。已值清秋日，旅客思悠悠。感时临岁晏，惜逝对川流。此际亟归去，萧条难久留。
舟行杂诗九首·其四
作者：薛蕙
朝代：明

息徒指川裔，系䌫临丛薄。飘飖散襟带，风吹零露落。俯折岸边兰，仰听云间鹤。寄言天路上，共尔违矰缴。
舟行杂诗九首·其四
作者：薛蕙
朝代：明
体裁：古风

息徒指川裔，系缆临丛薄。飘飖散襟带，风吹零露落。俯折岸边兰，仰听云间鹤。寄言天路上，共尔违矰缴。
芙蓉
作者：薛蕙
朝代：明

西风惨澹自堪愁，赖有秾华殿晚秋。莫遣烟霜妒花萼，好留云锦照汀洲。
花下
作者：薛蕙
朝代：明

昨朝花始发，今朝花已稀。那为风吹落，自是鸟惊飞。
芳树
作者：薛蕙
朝代：明

芳树荣春日，萋萋盈后园。绛房承露坼，素叶向风翻。散影连云屋，吹香入网轩。美人来已暮，零落复何言。
苏允吉侍御孔汝锡佥宪同觞小园薄暮值雨骤作四韵奉呈二公
作者：薛蕙
朝代：明

内台兼约行台使，南郭相寻负郭翁。行径追随双盖并，草堂洒扫一尊同。饮中仙侣逢苏晋，坐上嘉宾接孔融。正喜淹留乘暮雨，莫辞颠倒醉秋风。
苦暑
作者：薛蕙
朝代：明

朱明戒夏令，大火次南国。温风有增响，旱云多异色。宵眠惕朝旭，旦坐望夕昃。伊郁不可聊，恬旷何由得。静胜昔尝解，神昧今始惑。如何平生怀，未建古人则。感物百虑作，遗生群动息。抚中俄有契，履运似无即。单生忌外彫，张子患内逼。幸是捐心累，终然谢通识。
荅何大复
作者：薛蕙
朝代：明

宵欢不继晨，朝游岂延夕。款念未云周，劳心弥已积。笃好追昔悰，兴言抚今戚。缠绵金玉音，参差翰墨迹。开帙虚云阁，临觞阙瑶席。惠思荷来章，褰裳奉良觌。
荅祝礼部
作者：薛蕙
朝代：明

屏居寡欢爱，怀痾积悲戚。劳君惠繁翰，结言慰离析。荒楚向疏芜，寒花方寂历。良辰已云暮，清扬不可觌。
荅颜惟乔
作者：薛蕙
朝代：明

俗纷倦城肆，放浪怀林莽。命赏来芳讯，探奇恊幽想。萧条南苑际，中夏犹凄爽。雨霁绿泉生，风惊白云上。禽鱼行盼睐，水木坐俯仰。梁栋下阴霏，房栊递哀响。沦飘病转剧，偃蹇年日长。名山仍未去，末路竟何往。故人念相慰，贱子拟自广。旦日伫登临，愿言操几杖。
草堂
作者：薛蕙
朝代：明

终朝草堂上，独凭乌皮几。有时白云来，相见窗户里。
草堂
作者：薛蕙
朝代：明

萧萧寒雨对高秋，寂寂空床拥敝裘。归去钧天频有梦，挽回沧海独无谋。平生颇诧任公子，末路方思马少游。珍重故人招隐意，草堂南郭可淹留。
药室咏六首
作者：薛蕙
朝代：明

山阶穿药井，石室置丹炉。壁挂三天字，函封五岳图。仙人邀对酒，玉女伴投壶。但逐云霄去，无论日月徂。寂寥花水上，结构羽人庐。窗户生云闇，松杉映月虚。犬灵因试药，鹤老解窥书。长揖当涂客，荣华不可如。春院焚香处，晨关却扫时。绿绨装古帙，白石种灵芝。招隐刘安赋，游仙郭璞诗。蓬莱多旧侣，题字问相思。自知灵气旧，转觉道情新。露湿星坛夜，泉生药院春。青泥含石髓，丹焰起龙鳞。若得金砂就，还须赠所亲。栖息那云僻，芳菲已自多。迹应无客到，景复有春过。户内三青鸟，花间五色蛾。传言远游子，不必向山阿。移床开药箓，鍊玉闭丹房。五石终朝转，双瞳几岁方。壶中能驻景，天上任飞光。永得长生术，将留不死乡。
药室咏六首·其一
作者：薛蕙
朝代：明

山阶穿药井，石室置丹炉。壁挂三天字，函封五岳图。仙人邀对酒，玉女伴投壶。但逐云霄去，无论日月徂。
药室咏六首·其三
作者：薛蕙
朝代：明

春院焚香处，晨关却扫时。绿绨装古帙，白石种灵芝。招隐刘安赋，游仙郭璞诗。蓬莱多旧侣，题字问相思。
药室咏六首·其二
作者：薛蕙
朝代：明

寂寥花水上，结构羽人庐。窗户生云闇，松杉映月虚。犬灵因试药，鹤老解窥书。长揖当涂客，荣华不可如。
药室咏六首·其五
作者：薛蕙
朝代：明

栖息那云僻，芳菲已自多。迹应无客到，景复有春过。户内三青鸟，花间五色蛾。传言远游子，不必向山阿。
药室咏六首·其六
作者：薛蕙
朝代：明

移床开药箓，鍊玉闭丹房。五石终朝转，双瞳几岁方。壶中能驻景，天上任飞光。永得长生术，将留不死乡。
药室咏六首·其四
作者：薛蕙
朝代：明

自知灵气旧，转觉道情新。露湿星坛夜，泉生药院春。青泥含石髓，丹焰起龙鳞。若得金砂就，还须赠所亲。
莫愁曲
作者：薛蕙
朝代：明

侬家住石头，绿水绕歌楼。不是工娱客，何缘字莫愁。江水映江花，春光满狭斜。金陵众年少，争到莫愁家。
莹心亭观荷花作
作者：薛蕙
朝代：明
体裁：七言律诗

莹心亭上逍遥客，照眼池中烂漫花。白苧单衣销暑日，玉盘纤手送朝霞。身闲但觉牵诗思，年老方知爱物华。笑听采莲频度曲，惊看垂柳乍栖鸦。
菊花
作者：薛蕙
朝代：明

萧条暮秋日，三径有黄花。不借东风力，宜栽处士家。侵陵任霜露，汨没尽泥沙。自恃真坚性，悠悠阅岁华。
萧氏园
作者：薛蕙
朝代：明

丽日方春暮，名园更水阴。葱茏花满径，迤逦竹成林。不见川原尽，祗愁云雾深。向非沾醉后，幽绝恐难禁。径狭褰裳处，川平伏槛前。华林一何丽，碧水复相鲜。鱼鸟方堪狎，缨緌顿可捐。居然谢尘垢，不待濯潺湲。
萧氏园·其一
作者：薛蕙
朝代：明

丽日方春暮，名园更水阴。葱茏花满径，迤逦竹成林。不见川原尽，祗愁云雾深。向非沾醉后，幽绝恐难禁。
萧氏园·其二
作者：薛蕙
朝代：明

径狭褰裳处，川平伏槛前。华林一何丽，碧水复相鲜。鱼鸟方堪狎，缨緌顿可捐。居然谢尘垢，不待濯潺湲。
落日
作者：薛蕙
朝代：明

落日掩书卧，荒庭起独行。回看太虚上，窈霭动秋声。寂寞抱真蕴，飘飖遗世情。白云不相识，何肯入前楹。
落花
作者：薛蕙
朝代：明

今朝捲帘坐，时见一花飞。不惜芳菲尽，春风稍稍稀。
蒲汀诗
作者：薛蕙
朝代：明

凤飞俯丹穴，龙游顾珠渊。神举岂无娱，冥期方眇然。哲人抗殊迹，昭世冠群贤。声华虽馆阁，赏寄乃山泉。泉源出山下，蒲生遍汀曲。波中演漾春，沙际参差绿。离离映寒草，冉冉依荒竹。发地辟兰皋，临流葺荷屋。荷屋积芳馨，蒲汀转幽敞。苍茫起暝色，寂历含秋响。白鸟狎鱼梁，丹瑩入书幌。淹留江海思，旷绝风尘想。风尘谢高韵，廊庙企鸿猷。适已道虽胜，匡时智弥优。德人鲜凝滞，大化任沉浮。终参子房幄，始泛䲭夷舟。
蒲汀诗·其一
作者：薛蕙
朝代：明

凤飞俯丹穴，龙游顾珠渊。神举岂无娱，冥期方眇然。哲人抗殊迹，昭世冠群贤。声华虽馆阁，赏寄乃山泉。
蒲汀诗·其三
作者：薛蕙
朝代：明

荷屋积芳馨，蒲汀转幽敞。苍茫起暝色，寂历含秋响。白鸟狎鱼梁，丹瑩入书幌。淹留江海思，旷绝风尘想。
蒲汀诗·其三
作者：薛蕙
朝代：明
体裁：古风

荷屋积芳馨，蒲汀转幽敞。苍茫起暝色，寂历含秋响。白鸟狎鱼梁，丹莹入书幌。淹留江海思，旷绝风尘想。
蒲汀诗·其二
作者：薛蕙
朝代：明

泉源出山下，蒲生遍汀曲。波中演漾春，沙际参差绿。离离映寒草，冉冉依荒竹。发地辟兰皋，临流葺荷屋。
蒲汀诗·其四
作者：薛蕙
朝代：明

风尘谢高韵，廊庙企鸿猷。适已道虽胜，匡时智弥优。德人鲜凝滞，大化任沉浮。终参子房幄，始泛䲭夷舟。
行园
作者：薛蕙
朝代：明

巾驾入邱樊，披榛理园囿。前临古墟路，却望清涡曲。经营辟池馆，周流罗卉木。风落缤纷蕊，露冒葳蕤竹。窈霭殊冬夏，寂寥异昏旭。野阴当昼暝，水气先秋肃。少壮旅衣冠，疲病归农牧。蹉跎任情性，萧散谐心目。雅怀名山意，益厌人间俗。岁晏终如何，行行访岩谷。
行次陵下
作者：薛蕙
朝代：明

涧坼欹金岸，峰回转翠屏。园陵何郁郁，气色但冥冥。天外云长白，山中草自青。徘徊践霜露，愁寂仰岩扃。
行路难
作者：薛蕙
朝代：明

君不见山中行人？虎腹，复有贪狼饱人肉。天生二物毒爪牙，比似谗人未为毒。谗人之毒在利口，能覆邦家如覆手。一夫中伤那足悲，万事纷纭真可丑。君不见伯嚭加诬子胥刎，越师西来吴国尽。又不见上官纳谮屈原死，楚王翻为秦地鬼。谗人反覆不可凭，变易是非移爱憎。重华聪明疾谗说，诗人怨愤刺青蝇。青蝇营营点垂棘，谗口嚣嚣排正直。已于平地置机阱，更向通衢布矰弋。可怜豪杰死道边，总为奸邪在君侧。行路难，行路难，只在谗人唇吻端。宁当脱屣蹈东海，不须驱马入长安。我歌行路难，什百之端歌一端。丈夫委质事天子，岂谓当由左右始。九重邃远壅蔽多，疏贱孤臣竟谁恃。君不见贾谊上书谈世务，汉皇欣然绛灌怒。秪言旦暮即公卿，一麾却作长沙傅。又不见董生硁硁守廉直，儒者安知丞相力。白头不得里中卧，远徙胶西骄主国。二公之事略无异，史策纷纷多此类。馀风积习传至今，覆辙危机在平地。沛国迂儒不晓事，酷信丘轲泥文字。往年抗疏撄逆鳞，赐玦归来十二春。岂无高足据要津，未肯低眉干贵人。贵人方寸九折坂，况我三轮行不远。帝阍无路欲何之，五岳寻仙未应晚。男儿有事在四方，我今胡为不下堂。白首徒怀经济策，青袍虚忝尚书郎。早年不睹道路涩，慷慨登朝期树立。万分论议甫一吐，群小猜谗俄横集。自兹投劾归田里，汹汹风波犹在耳。敢恨流离世不容，独幸崎岖身未死。摧藏无复异时意，攀援永谢同朝士。始悟高贤好长往，却愧顽疏昧知止。君不见当时汲汲鲁中叟，褰裳濡足常奔走。七十二君冀一遇，枘凿方圜终不偶。楚狂悲歌伤凤衰，郑人窃悼丧家狗。大圣行藏且如此，小儒功名亦何有。闭门不免忧饥寒，出门险巇千万端。祸福重轻君自看，不如解却头上冠。悬车絷马但高卧，莫叹人间行路难。
行路难·其一
作者：薛蕙
朝代：明
体裁：乐府曲辞

君不见山中行人葬虎腹，复有贪狼饱人肉。天生二物毒爪牙，比似谗人未为毒。谗人之毒在利口，能覆邦家如覆手。一夫中伤那足悲，万事纷纭真可丑。君不见伯嚭加诬子胥刎，越师西来吴国尽。又不见上官纳谮屈原死，楚王翻为秦地鬼。谗人反覆不可凭，变易是非移爱憎。重华聪明疾谗说，诗人怨愤刺青蝇。青蝇营营点垂棘，谗口嚣嚣排正直。已于平地置机阱，更向通衢布矰弋。可怜豪杰死道边，总为奸邪在君侧。行路难，行路难，只在谗人唇吻端。宁当脱屣蹈东海，不须驱马入长安。
行路难·其一
作者：薛蕙
朝代：明

君不见山中行人？虎腹，复有贪狼饱人肉。天生二物毒爪牙，比似谗人未为毒。谗人之毒在利口，能覆邦家如覆手。一夫中伤那足悲，万事纷纭真可丑。君不见伯嚭加诬子胥刎，越师西来吴国尽。又不见上官纳谮屈原死，楚王翻为秦地鬼。谗人反覆不可凭，变易是非移爱憎。重华聪明疾谗说，诗人怨愤刺青蝇。青蝇营营点垂棘，谗口嚣嚣排正直。已于平地置机阱，更向通衢布矰弋。可怜豪杰死道边，总为奸邪在君侧。行路难，行路难，只在谗人唇吻端。宁当脱屣蹈东海，不须驱马入长安。
行路难·其三
作者：薛蕙
朝代：明

男儿有事在四方，我今胡为不下堂。白首徒怀经济策，青袍虚忝尚书郎。早年不睹道路涩，慷慨登朝期树立。万分论议甫一吐，群小猜谗俄横集。自兹投劾归田里，汹汹风波犹在耳。敢恨流离世不容，独幸崎岖身未死。摧藏无复异时意，攀援永谢同朝士。始悟高贤好长往，却愧顽疏昧知止。君不见当时汲汲鲁中叟，褰裳濡足常奔走。七十二君冀一遇，枘凿方圜终不偶。楚狂悲歌伤凤衰，郑人窃悼丧家狗。大圣行藏且如此，小儒功名亦何有。闭门不免忧饥寒，出门险巇千万端。祸福重轻君自看，不如解却头上冠。悬车絷马但高卧，莫叹人间行路难。
行路难·其二
作者：薛蕙
朝代：明

我歌行路难，什百之端歌一端。丈夫委质事天子，岂谓当由左右始。九重邃远壅蔽多，疏贱孤臣竟谁恃。君不见贾谊上书谈世务，汉皇欣然绛灌怒。秪言旦暮即公卿，一麾却作长沙傅。又不见董生硁硁守廉直，儒者安知丞相力。白头不得里中卧，远徙胶西骄主国。二公之事略无异，史策纷纷多此类。馀风积习传至今，覆辙危机在平地。沛国迂儒不晓事，酷信丘轲泥文字。往年抗疏撄逆鳞，赐玦归来十二春。岂无高足据要津，未肯低眉干贵人。贵人方寸九折坂，况我三轮行不远。帝阍无路欲何之，五岳寻仙未应晚。
西亭宗室送白牡丹一本走笔书此寄谢
作者：薛蕙
朝代：明

曾傍瓜田搆药栏，欲凭光景慰衰残。聊同楚客怜芳草，敢冀梁园送牡丹。老病只疑花解笑，春风预想雪成团。攀援不减三株树，报答真惭双玉盘。
西园
作者：薛蕙
朝代：明

西园一游瞩，正及上春时。荧荧花变色，漠漠水生姿。
西园对雨
作者：薛蕙
朝代：明

漠漠春阴黑，连朝卧小园。野花川上落，水鹳雨中喧。衣裌身犹冷，看书眼欲昏。不堪逢寂寞，倚仗有清樽。
西斋
作者：薛蕙
朝代：明

西斋休憩地，永日卧书帷。燕舞随风絮，莺啼集露枝。病因閒自疗，春与醉相宜。却悔牵行役，年来忽去兹。
西湖
作者：薛蕙
朝代：明

苑外西湖似若耶，翠湍锦石象云霞。春深杜若已满径，日暖凫鹥正在沙。胜地欲令谁作主，浮生安得此为家。直须轻舸随烟雾，还仗新诗对物华。
西郊
作者：薛蕙
朝代：明

清旷自有素，宁独在幽深。谁谓西郊地，宛似南山岑。四野多景色，青春晴复阴。鲜云冠绿苑，回飙翔翠林。寝疾托閒逸，即趣恣登临。婴累悼自昔，取适欢在今。岂嗟时易颓，但顾乐难任。穿池玩游鯈，种木候鸣禽。将营人外赏，聊赋邱中吟。
观舞
作者：薛蕙
朝代：明

妙伎出秦中，纤腰学楚宫。翠帷低舞燕，锦荐踏惊鸿。宛转歌相似，婵娟态不同。无因逃酒去，懊恼白头翁。
访史内翰不遇
作者：薛蕙
朝代：明

回车望云㠋，揽衣陵雾术。山斋晚犹闭，幽人朝已出。拂石瞩新咏，窥窗觇散帙。含情不可愬，徘徊怅如失。
访史内翰不遇
作者：薛蕙
朝代：明
体裁：古风

回车望云崿，揽衣陵雾术。山斋晚犹闭，幽人朝已出。拂石瞩新咏，窥窗觇散帙。含情不可愬，徘徊怅如失。
访孙世其叙饮
作者：薛蕙
朝代：明

苑内银河垂袅袅，城边暗月上微微。不辞怀抱今宵尽，无奈宾朋此地稀。万里飘零同卧病，三年邂逅一沾衣。燕山楚水遥相望，目断天涯鸿雁飞。
访雍上人
作者：薛蕙
朝代：明

冬日自虚寂，东林地更偏。经声行处近，灯影望中然。残雪明花苑，寒云荫石筵。祇应休浣暇，来此暂安禅。
读李空同诗
作者：薛蕙
朝代：明

可怜词客李空同，治第筑园学富翁。地下定遭刘主笑，我犹如此况如公。
读金刚经
作者：薛蕙
朝代：明

一卷天华罗梵筴，千年马耳射春风。知言安得蒙庄子，具眼惟闻陈了翁。
谒茂陵祀孝贞太后
作者：薛蕙
朝代：明

一弃东朝养，千秋不复归。夜台长寂寞，月殿少光辉。野露栖金盌，山风动玉衣。茂陵多碧草，春日自芳菲。
谒茂陵祀孝贞太后
作者：薛蕙
朝代：明
体裁：五言律诗

一弃东朝养，千秋不复归。夜台长寂寞，月殿少光辉。野露栖金碗，山风动玉衣。茂陵多碧草，春日自芳菲。
谢文徵仲写金刚经
作者：薛蕙
朝代：明

斋沐开经卷，名香手自焚。天人遥作礼，鸾凤郁成文。心印传先佛，书林擅右军。殷勤谢良友，何日访停云。
负郭
作者：薛蕙
朝代：明

负郭茆堂小，临溪竹圃斜。山樽携野客，鱼网晒邻家。荒径封残雪，疏篱透晚霞。预思春到日，著处种桃花。
赋得张公洞寿吴封君
作者：薛蕙
朝代：明

羽客寻仙地，灵丘开洞天。云根宛自裂，风穴递相缠。合沓藏丹磴，玲珑散紫烟。珠林秋不落，赤日夜长悬。凤吹俄云去，龙车岂再旋。福庭还似昨，真气独萧然。石坼烧金灶，苔荒种杏田。非公复栖遁，阒寂此山川。
赠何大复
作者：薛蕙
朝代：明

昔我弱冠日，翩翩缀文辞。发藻翰墨林，志意纵横飞。慷慨惟古人，自言不足为。历览百千年，扬马乃吾师。虽非绝伦才，王子幸见知。一朝遘嘉会，英俊相追随。追随亲交者，四海皆匹俦。矧复适我愿，得与子同游。惟尔当今时，声名溢皇州。陵迈班与张，卓荦屈宋流。兴文何韡晔，世儒焉可侔。惭予非子友，何以结绸缪。绸缪不相弃，感子意缠绵。自负窈窕姿，何言谓我妍。吁嗟知己人，自古亦皆然。嬿婉三岁间，朝夕共周旋。金石岂为固，胶漆匪云坚。如何忽分析，使我心婵媛。婵媛伤人怀，纡轸无终极。送子临衢路，泣涕沾胸臆。愿言从予迈，安能有羽翼。浮云逝不返，飘风不我值。江河广无梁，山高不可陟。叹息何所道，但言长相忆。相忆亮何益，怨此去路长。昔者同心友，今为参与商。人生百年内，倏忽若流光。良会复何时，一别殊未央。君其笃平生，慰我遥相望。斯言傥弗谖，倾想惠来章。
赠刘子纬
作者：薛蕙
朝代：明

朝与佳人期，相望愁欲尽。夕与佳人隔，相思笑复隐。西园伫飞盖，东郊滞归轸。嘤鸣悦和响，芳菲悲戚陨。室迩怨郑谣，媒劳哀楚引。抑念聊可忘，含情讵能忍。
赠刘希尹
作者：薛蕙
朝代：明

曰余田野人，胜冠弄文墨。自顾在泥涂，敢言生羽翼。仪封误眄睐，汝南虚奖饰。朅来长安道，复与君相识。伊君本卓跞，声华光岱岳。气高稷下辩，文当淹中学。礼闱同贡荐，宰府联登擢。何意他山石，滥厕荆岑璞。当代论交地，如君真寡二。周旋幸嘉会，提携辱高义。仙曹多暇日，帝京饶乐事。朝随紫陌游，夜集华堂醉。清时信难偶，世故俄纷纠。我方释诏狱，君已遭谗口。金虎正纵横，玉马空奔走。悯默各伤心，苍皇一分手。升沉难预计，往复更迁逝。失势兰化刍，乘时堇为帝。愚士故系俗，达人解其契。宠辱安足惊，脱略人间世。征涂积冰雪，游子辞京阙。惆怅北风诗，眷恋河梁别。昔为金石交，今为云雨绝。扰扰离筵散，暧暧行尘灭。亲交日以稀，心绪重多违。同人既远谪，孤客亦怀归。云霄惮投足，风尘思振衣。愿言乞骸骨，从君俱奋飞。
赠别翟廷献
作者：薛蕙
朝代：明

燕酒沽玉壶，弹筝唱吴歈。四坐咸寂寞，停觞但踟蹰。踟蹰送将归，故人与我违。当春对歌酒，愁思无芳菲。忆昔同栖泊，长安竞行乐。朝野盛欢娱，朋曹何洒落。休浣及朝昕，追游越城郭。东第尽王侯，西山具丘壑。秋月韵鸣弦，春池喜华酌。流湎平原饮，傥荡鄱阳谑。良时易徂谢，同心忽离索。浮沉别岐路，聚散殊今昨。之子宦中州，余方寻故邱。谯国望梁藩，咫尺抱离忧。攀嵇虚往驾，访戴稀来舟。空投三岁字，讵申千里游。今王继百六，龙飞自南服。年开嘉靖号，祥符大横卜。西雍群振鹭，东圃丛修竹。一辞北山隐，再忝南宫录。判？屡愆期，随牒忽来兹。过逢暂以笑，劳苦翻成悲。君谓久游梁，俗态好苍黄。宁容长卿慢，竞笑次公狂。当户忌芳草，投人疑夜光。以此污微官，不如还故乡。感君诚不偶，顾我今何有。儒效卒无闻，官箴竟多负。一割慕铅刀，千金惭敝帚。循省但空虚，悲伤就衰朽。衰朽遽几何，良会将无多。昔游接形景，今别邈山河。白云梁苑色，绿水蓬池波。留连暮春日，殷勤游子歌。歌阑日向斜，游子起登车。临岐欲有赠，何因解咨嗟。铩羽异鸿鹄，存身乃龙蛇。行行念自爱，无为怨天涯。
赠别翟廷献
作者：薛蕙
朝代：明
体裁：古风

燕酒沽玉壶，弹筝唱吴歈。四坐咸寂寞，停觞但踟蹰。踟蹰送将归，故人与我违。当春对歌酒，愁思无芳菲。忆昔同栖泊，长安竞行乐。朝野盛欢娱，朋曹何洒落。休浣及朝昕，追游越城郭。东第尽王侯，西山具丘壑。秋月韵鸣弦，春池喜华酌。流湎平原饮，傥荡鄱阳谑。良时易徂谢，同心忽离索。浮沉别岐路，聚散殊今昨。之子宦中州，余方寻故邱。谯国望梁藩，咫尺抱离忧。攀嵇虚往驾，访戴稀来舟。空投三岁字，讵申千里游。今王继百六，龙飞自南服。年开嘉靖号，祥符大横卜。西雍群振鹭，东圃丛修竹。一辞北山隐，再忝南宫录。判�屡愆期，随牒忽来兹。过逢暂以笑，劳苦翻成悲。君谓久游梁，俗态好苍黄。宁容长卿慢，竞笑次公狂。当户忌芳草，投人疑夜光。以此污微官，不如还故乡。感君诚不偶，顾我今何有。儒效卒无闻，官箴竟多负。一割慕铅刀，千金惭敝帚。循省但空虚，悲伤就衰朽。衰朽遽几何，良会将无多。昔游接形景，今别邈山河。白云梁苑色，绿水蓬池波。留连暮春日，殷勤游子歌。歌阑日向斜，游子起登车。临岐欲有赠，何因解咨嗟。铩羽异鸿鹄，存身乃龙蛇。行行念自爱，无为怨天涯。
赠士奇允升
作者：薛蕙
朝代：明

暮春黄鸟飞，始悲欢晤稀。首夏朱樱熟，重叹离居速。离居何契阔，沉忧郁难豁。君同汲黯疾，予有相如渴。偃息闭东轩，扶杖一窥园。迟迟云日媚，萋萋卉木繁。素书既满几，清酒亦盈尊。此时微二子，赏心谁与论。
赠孔汝锡
作者：薛蕙
朝代：明

河清非难俟，鸣鸟亦易闻。伤哉独立者，异代无同群。调钟欲谁须，献玉秪自勤。士为知己死，古人岂徒云。我生信多幸，激赏遇夫君。清襟似渊彻，妙论若兰薰。寂灭契玄理，英华包艺文。方欣暂晤对，遽怆远乖分。迢迢长安日，杳杳大梁云。预愁梦中路，举目空氤氲。
赠孟望之四首
作者：薛蕙
朝代：明

迢迢东流水，悠悠远行子。送子出迈时，离别自今始。山川一间之，相去日千里。徘徊蹊路侧，思心从中起。人生百年内，聚散谁能止。壮年岂再得，良时不可俟。念我平生欢，眷眷未云已。驱马城门阳，舍马登山邱。携手立踟蹰，还顾望皇州。皇州一何丽，蔼蔼皆王侯。冠盖似浮云，宾客自相求。衢路岂不广，之子不得留。慷慨内伤心，为子独怀忧。昔余与君子，未见心相知。邂逅在今辰，果若平生时。愿得结欢好，赠子以新诗。含意未及申，行行复何之。念当从此去，彷徨出郊畿。行人倦往涂，终言与我违。仓卒执手间，叹息空相持。愧无晨风翼，送子起翻飞。踟蹰郊野外，白日匿西山。行人去有期，安得久周旋。请为游子吟，与子结缠绵。忧来动人心，恻怆不能言。言念平生友，意气非徒然。行役不足辞，贫贱非所怜。君其笃明信，慰我心惓惓。
赠孟望之四首·其一
作者：薛蕙
朝代：明

迢迢东流水，悠悠远行子。送子出迈时，离别自今始。山川一间之，相去日千里。徘徊蹊路侧，思心从中起。人生百年内，聚散谁能止。壮年岂再得，良时不可俟。念我平生欢，眷眷未云已。
赠孟望之四首·其三
作者：薛蕙
朝代：明

昔余与君子，未见心相知。邂逅在今辰，果若平生时。愿得结欢好，赠子以新诗。含意未及申，行行复何之。念当从此去，彷徨出郊畿。行人倦往涂，终言与我违。仓卒执手间，叹息空相持。愧无晨风翼，送子起翻飞。
赠孟望之四首·其二
作者：薛蕙
朝代：明

驱马城门阳，舍马登山邱。携手立踟蹰，还顾望皇州。皇州一何丽，蔼蔼皆王侯。冠盖似浮云，宾客自相求。衢路岂不广，之子不得留。慷慨内伤心，为子独怀忧。
赠孟望之四首·其四
作者：薛蕙
朝代：明

踟蹰郊野外，白日匿西山。行人去有期，安得久周旋。请为游子吟，与子结缠绵。忧来动人心，恻怆不能言。言念平生友，意气非徒然。行役不足辞，贫贱非所怜。君其笃明信，慰我心惓惓。
赠张仲脩二首
作者：薛蕙
朝代：明

青青豫章树，寄生浊水泥。风波摧以伤，不如蒿与藜。吁嗟贫贱士，子行何栖栖。昔为猛虎步，今为触藩羝。忠信获罪辜，有愿不克谐。英雄一失据，反覆良可哀。采藿东门侧，终朝喟长叹。虹霓干白日，朔风何翻翻。兴言念我友，揽衣涕汍澜。金虎构宫邻，罹此百祸端。有鸟孤飞翔，悲鸣奋羽翰。逝言不我顾，恋恋伤肺肝。
赠张仲脩二首·其一
作者：薛蕙
朝代：明

青青豫章树，寄生浊水泥。风波摧以伤，不如蒿与藜。吁嗟贫贱士，子行何栖栖。昔为猛虎步，今为触藩羝。忠信获罪辜，有愿不克谐。英雄一失据，反覆良可哀。
赠张仲脩二首·其二
作者：薛蕙
朝代：明

采藿东门侧，终朝喟长叹。虹霓干白日，朔风何翻翻。兴言念我友，揽衣涕汍澜。金虎构宫邻，罹此百祸端。有鸟孤飞翔，悲鸣奋羽翰。逝言不我顾，恋恋伤肺肝。
赠李子西
作者：薛蕙
朝代：明

自余友君子，寒暑仅三易。始见欢如故，再遇契逾昔。周旋尚无几，款眷良已积。常恐人事乖，及兹果离析。枉驾就我别，执袂城南陌。举觞忘献酬，坐客皆悽恻。爱深悲不浅，辞尽意何极。霄汉子奋飞，山林余偃息。出处苟同心，楚越非异域。
赠王子正侍御
作者：薛蕙
朝代：明

江汉英灵钟蜀都，蜀之作者何代无。严扬王马耀往牒，后有陈李兼三苏。国朝异才杨太史，尔来任赵俱名士。同时王子复同调，四贤相望颇相似。嗟哉王子才为累，正色立朝多论议。未能默默御史台，甘作栖栖州县吏。小州寡事无簿书，时时访我城南居。嵇阮偏知酒中趣，庄惠剧谈濠上鱼。君如云间折翼之孔鸾，我如蛟龙失水而泥蟠。百年穷达岂足道，秪愿长生学黄老。俗儒白首诵陈编，舌弊耳聋殊可怜。文章成名第小技，博学拟圣非真传。虚生浪死不自悟，尚搆空言嘲列仙。仙人约我游峨眉，君亦莫负青城期。蜀严湛冥真我师，君家谏议将何为。绥山傥遇骑羊子，共附髯龙随所之。
赠王山人
作者：薛蕙
朝代：明

古有形法家，史官常著录。王生世其术，胸中罗海渎。为我谈形胜，九州如在目。手持诸公诗，词华烂珠玉。吾闻古者葬，沟壑为槥椟。缘情棺椁易，弥文宅兆卜。古道日陵夷，异哉末代俗。送死徒空言，实侥生者福。昔人信恬淡，今人苦多欲。纷纷衰世事，利涂宁异躅。天地无终极，陵谷屡翻覆。纵观大化中，千载亦云促。既死惟所遇，生取衣食足。不贪以为宝，斯言当自勖。
赠白贞夫
作者：薛蕙
朝代：明

往日延陵郡，曾闻白傅园。林间三径僻，水上百花繁。北阙恩弥渥，东山意独存。风流思二老，文雅见诸孙。门阀今吴邑，衣冠旧洛原。传经期取相，怀古寓名轩。高卧方求志，幽栖已避諠。烟霞常闭户，宾客暂开樽。世业看前代，贤声在后昆。青云殊不远，努力早飞翻。
赠继之
作者：薛蕙
朝代：明

长安城中不可留，风尘日日使人愁。上书解印我将去，拔剑出门君且休。五岳登临几两屐，三江来往一扁舟。东西南北好行乐，与尔相随万里游。
赠苏允吉侍御二首
作者：薛蕙
朝代：明

逃虚喜同人，绝弦悲异代。独行增永怀，赏废有馀嘅。平生友英俊，末路离欢爱。何图蓬藋间，复与亲仁会。知言甚合符，定交果倾盖。先民夙所仰，斯人固其辈。鸿才何炳蔚，雅行乃韬晦。官联侍从列，意寄风尘外。相望己劳积，辞诀能无槩。差池惜良晤，缱绻见交态。吾衰采真游，子贤熙帝载。一结同心言，当令岁寒在。鹿鸣美野草，君子贵赠言。闻善乐相告，此义古所敦。若人信名世，乘运佐羲轩。观风练国体，游艺䆒词源。求友及薄劣，作赋贲丘园。感彼诗人语，何以报玙璠。曰余嗜朴学，自信莫能谖。举俗不见是，惟君期讨论。立言非不朽，功德鲜常存。逐末事终小，得一道斯尊。外物弃浮云，贵已养灵根。愿招同怀客，共入无穷门。
赠苏允吉侍御二首·其一
作者：薛蕙
朝代：明

逃虚喜同人，绝弦悲异代。独行增永怀，赏废有馀嘅。平生友英俊，末路离欢爱。何图蓬藋间，复与亲仁会。知言甚合符，定交果倾盖。先民夙所仰，斯人固其辈。鸿才何炳蔚，雅行乃韬晦。官联侍从列，意寄风尘外。相望己劳积，辞诀能无槩。差池惜良晤，缱绻见交态。吾衰采真游，子贤熙帝载。一结同心言，当令岁寒在。
赠苏允吉侍御二首·其二
作者：薛蕙
朝代：明

鹿鸣美野草，君子贵赠言。闻善乐相告，此义古所敦。若人信名世，乘运佐羲轩。观风练国体，游艺䆒词源。求友及薄劣，作赋贲丘园。感彼诗人语，何以报玙璠。曰余嗜朴学，自信莫能谖。举俗不见是，惟君期讨论。立言非不朽，功德鲜常存。逐末事终小，得一道斯尊。外物弃浮云，贵已养灵根。愿招同怀客，共入无穷门。
赠董应期侍御
作者：薛蕙
朝代：明

同时多逐客，而我独怜君。弃置勿复道，凄凉不可闻。风波一流落，江海遂离分。他日书相及，常因西北云。
赠袁贞白
作者：薛蕙
朝代：明

故人昔访我，玩月新秋节。十年重命驾，复对春宵月。故人真有古人情，明月故向今宵明。可怜明月如盟主，知君与我心相许。结交肯与流俗同，此心愿学延平翁。
赠陈真人
作者：薛蕙
朝代：明

汝侍先皇游帝京，今年七十道将成。赤霄鸾凤朝南极，白日蛟龙下太清。丹洞红泉流玉酒，石坛瑶草变金茎。何因赠我飞仙药，便可相携海上行。
赠顾英玉时谪许州过亳见访
作者：薛蕙
朝代：明

残冬江北路，寒苦异金陵。驽马行来远，衰颜别后增。剑埋馀紫气，玉玷有青蝇。世故多堪惜，因君重抚膺。
赠饶平令曹先生
作者：薛蕙
朝代：明

炎方信巨丽，海峤弥光辉。冲波迅交属，断岫崒相围。铜乳隐云穴，金膏被石埼。青林互缭绕，玉草竞芳菲。岭戍接丹徼，县斋当翠微。褰开尽洲岛，偃卧同岩扉。高阁祗自闭，鸣琴方独挥。心和物皆定，欲静神来依。灵境邈难测，异人游岂稀。虚无翡翠盖，髣髴芙蓉衣。安邑傥可累，吾将从此归。
辛卯春日作
作者：薛蕙
朝代：明

满榻尘埃两鬓丝，六年懒赋一篇诗。非关多病捐文字，实恐无闻近死期。何物乾坤能不朽，此生精力欲安施。春来忽有挥毫兴，正是风花烂漫时。
过城西野
作者：薛蕙
朝代：明

初服性已旷，久痾志仍疲。岂谓伤淫滞，偶以恋栖迟。聿来年岁迁，骤看节物移。晴阳改阴候，暖律变暄吹。晨发高闉曲，夕骛清川湄。白云生幽沚，绿水激层涯。外感耳目超，内寻神蕴披。泛滥沧洲趣，髣髴昆山姿。揆已信薄劣，遭时易磷缁。来复虽不远，往蹇岂能追。孟晋终何迨，罢归聊所宜。愿言在弗谖，援毫申此辞。
过孙世其馆中
作者：薛蕙
朝代：明

倾晖隐阑晷，屯阴升初宵。陟降并招携，游衍共逍遥。坐槛仰层穹，披户聆清飙。罗星照高牖，行云动微绡。旁眺稍闇闇，极望亦寥寥。即此蓄心赏，眷言咏长谣。
过鲁山禅师故院世传师讲经雨花因题斯句
作者：薛蕙
朝代：明

昔闻鲁山子，此地讲经年。长者开精舍，门徒聚法筵。上方回锡杖，高坐发香烟。指点杨枝拂，翻披贝叶编。辩才超正觉，慧照破冥筌。解脱周尘界，光明彻大千。山川震十地，龙象见诸天。梵乐流云下，灵花蔽日悬。我生惟率尔，彼岸转茫然。学道惭馀齿，寻师负宿缘。绳床无虎卧，画壁有虫穿。隙网垂银树，阴苔缀石莲。神灯风已灭，仙镜月空圆。随喜乖三会，含悽向四禅。真乘仍自蔽，疑义竟谁诠。稽首西来意，非公那复传。
远游曲十首赠郑继之
作者：薛蕙
朝代：明

乌石山中生紫芝，少谷先生归去时。赠君试作远游曲，较似仙人碧落辞。阙下屡移称病书，知尔不复少踌躇。海上但留双玉舄，山中谁见五云车。五岳之山君遍过，名山不比浙江多。赤城直上仙人阙，天姥斜连织女河。赤城宛转石为梁，云里振衣千仞冈。闻道台州老太守，为君先已筑丹房。太白山人高士流，十年不出卧沧洲。尔去相逢托相讯，南来傥许共扁舟。越中会稽天下无，金庭玉室是仙都。即向山阴觅芝草，还从禹穴探灵符。丹山赤水足华滋，雁荡龙湫更自奇。招隐顿怜君去早，移文应笑我来迟。镜湖绿水画难成，五月南风菡萏生。越女舟中歌白苧，道人醉卧酒船行。海门东去片帆归，却傍三山开钓矶。人间物色那能见，空向青天望少微。天地今经几劫灰，区区人世只堪哀。莫漫著书抛岁月，径须餐玉访蓬莱。
远游曲十首赠郑继之·其一
作者：薛蕙
朝代：明

乌石山中生紫芝，少谷先生归去时。赠君试作远游曲，较似仙人碧落辞。
远游曲十首赠郑继之·其七
作者：薛蕙
朝代：明

丹山赤水足华滋，雁荡龙湫更自奇。招隐顿怜君去早，移文应笑我来迟。
远游曲十首赠郑继之·其三
作者：薛蕙
朝代：明

五岳之山君遍过，名山不比浙江多。赤城直上仙人阙，天姥斜连织女河。
远游曲十首赠郑继之·其九
作者：薛蕙
朝代：明

海门东去片帆归，却傍三山开钓矶。人间物色那能见，空向青天望少微。
远游曲十首赠郑继之·其二
作者：薛蕙
朝代：明

阙下屡移称病书，知尔不复少踌躇。海上但留双玉舄，山中谁见五云车。
远游曲十首赠郑继之·其五
作者：薛蕙
朝代：明

太白山人高士流，十年不出卧沧洲。尔去相逢托相讯，南来傥许共扁舟。
远游曲十首赠郑继之·其八
作者：薛蕙
朝代：明

镜湖绿水画难成，五月南风菡萏生。越女舟中歌白苧，道人醉卧酒船行。
远游曲十首赠郑继之·其六
作者：薛蕙
朝代：明

越中会稽天下无，金庭玉室是仙都。即向山阴觅芝草，还从禹穴探灵符。
远游曲十首赠郑继之·其十
作者：薛蕙
朝代：明

天地今经几劫灰，区区人世只堪哀。莫漫著书抛岁月，径须餐玉访蓬莱。
远游曲十首赠郑继之·其四
作者：薛蕙
朝代：明

赤城宛转石为梁，云里振衣千仞冈。闻道台州老太守，为君先已筑丹房。
送刘子纬病归
作者：薛蕙
朝代：明

邺下刘文学，成都汉长卿。淹留卧病意，萧洒著书情。宾客频频去，风尘转转生。天涯双泪眼，回首送君行。
送刘遵教赴河南佥事兼河北兵备
作者：薛蕙
朝代：明

暂辍台中妙，兼分阃外名。两河开幕府，万里作长城。却縠真堪帅，穰苴本善兵。追奔立表待，传檄据鞍成。盗贼空三辅，烟尘扫北平。闾阎无夜警，部曲有春耕。风劲吹龙角，云轻抱翠旌。遥占猛将气，偏逐使君行。
送刘长舆
作者：薛蕙
朝代：明

刘子今年少，文章欻老成。青春动才调，总角已聪明。父党同交辈，前贤畏后生。翻然兼鲍照，不啻似阴铿。历代流传体，千秋著作名。词场予有托，他日尔横行。
送南元善守绍兴
作者：薛蕙
朝代：明

传闻会稽郡，清绝擅三吴。水竹深兰渚，云峰满镜湖。论交愧连璧，出守羡分符。时有东南使，新诗未可无。
送周侍御
作者：薛蕙
朝代：明

闽越三山外，东南八郡遥。褰帷向绝徼，揽辔下中朝。风起江潮动，霜飞瘴雾消。九重思谏诤，计日上云霄。
送周子贤按贵州
作者：薛蕙
朝代：明

万里牂牁路，炎洲百粤南。悬梯穿鸟道，流沫下龙潭。赤坂鼋鼍出，玄崖日月含。虹霓蒸海气，烟雾洒春岚。飞？缘篁竹，垂猿堕石楠。橘花香细细，藤刺绿毵毵。岭外青骢马，台中白笔簪。秦冠高铁柱，汉节照金函。行迈应多暇，登临素所耽。江山吟谢客，物色助清谈。送远都无绪，忧时且不堪。安危廷诤地，迟子促朝参。
送周子贤按贵州
作者：薛蕙
朝代：明
体裁：五言排律

万里牂牁路，炎洲百粤南。悬梯穿鸟道，流沫下龙潭。赤坂鼋鼍出，玄崖日月含。虹霓蒸海气，烟雾洒春岚。飞�缘篁竹，垂猿堕石楠。橘花香细细，藤刺绿毵毵。岭外青骢马，台中白笔簪。秦冠高铁柱，汉节照金函。行迈应多暇，登临素所耽。江山吟谢客，物色助清谈。送远都无绪，忧时且不堪。安危廷诤地，迟子促朝参。
送太乙子归华山
作者：薛蕙
朝代：明

太乙子，弃掷腰间组，酒酣慷慨拔剑舞。阊阖冥冥不可入，西游华山骑白虎。骑白虎，登金梯，金梯高高与云齐，手翳芝草扪虹霓。子先茅龙肯相与，随君翱翔逐玉女。
送徐中夫令南昌
作者：薛蕙
朝代：明

孺子躬耕地，诸孙邑宰时。承家在尔辈，高士亦吾师。山坼洪崖井，江深许令祠。县斋临绝境，未可废言诗。
送戴长史
作者：薛蕙
朝代：明

词臣汉廷出，邸第魏王开。地即清漳郡，人同邺下才。月中游桂苑，风里宴兰台。宣室如相访，长沙去复来。
送朱侍御之南台
作者：薛蕙
朝代：明

不谓云霄去，能为江海行。知君古人意，非是厌承明。出国仍簪笔，忧时未请缨。他年有封事，更觉见平生。
送李仪宾
作者：薛蕙
朝代：明

汉殿朝正至，燕京送客回。春风兔园路，歌舞凤楼开。绿水清泠阁，西山鼓吹台。宋中词赋地，他日好归来。
送李子中
作者：薛蕙
朝代：明

洞庭山前水满湖，尔行乘舸向东吴。宦游坚不废丘壑，燕坐真成在画图。历历村墟悬橘柚，层层洲□散菰蒲。即看秀色增江国，䞉寄新诗入帝都。
送李子中
作者：薛蕙
朝代：明
体裁：七言律诗

洞庭山前水满湖，尔行乘舸向东吴。宦游坚不废丘壑，燕坐真成在画图。历历村墟悬橘柚，层层洲□散菰蒲。即看秀色增江国，剩寄新诗入帝都。
送杨石斋
作者：薛蕙
朝代：明

社稷功成后，山林避宠年。遭逢谁可并，出处独超然。反侧当前日，经纶迈昔贤。殷忧兴圣主，至治格皇天。凶竖同摧朽，苍生尽解悬。庙谟随指顾，臣节见周旋。智勇千夫敌，勋劳百辟先。赏仍虚裂土，名已重凌烟。握玺惭周勃，挥金笑鲁连。急流嫌盛满，介石慕贞坚。许国心恒切，还乡兴偶牵。留侯初相汉，乐毅晚辞燕。异渥丝纶数，高风进退全。草停黄阁诏，花簇锦江船。水槛星桥侧，茅堂雪岭边。云霞深绿野，卉木富平泉。事业存钟鼎，仪刑照简编。累朝瞻翊戴，四海忆陶甄。白首归休记，青春送别筵。衣冠望行色，端不异登仙。
送林汝雨提学岭南
作者：薛蕙
朝代：明

圣人久不作，命世岂无人。贤哉白沙翁，崛起南海滨。研几见智崇，固穷占道醇。吁嗟百年后，斯人不可闻。儒林实渊源，庶官非等伦。君虽旧史氏，选择典斯文。番禺名都会，多士何彬彬。之子允师表，先正有遗尘。千仞独高逝，九渊终自珍。出处苟不审，性命谅奚云。衰俗日陵夷，我怀难具陈。风声系先倡，典刑期再新。嘉会亟增脩，江门堪问津。赠言同心友，景行良可遵。
送樊侍御孝甫奉母东归
作者：薛蕙
朝代：明

柱下随亲去，廷中得赐归。日斜乌鸟急，春煖凤雏飞。烟草迷骢马，风花逐绣衣。都门望行色，垂泪恋庭闱。
送毛敬父之庐州
作者：薛蕙
朝代：明

北峡吞淮口，东陵控海隅。霍山分岳镇，肥水混濡须。从事之官远，观风问俗殊。庐江多小吏，应候府中趋。
送王舜夫水部之东鲁官廨
作者：薛蕙
朝代：明

曩昔词林客，偏多水部郎。于今嗣风雅，吾子欻翱翔。东郡分行省，南风引去樯。山城蟠海岸，官阁净湖光。宛似幽居好，翛然燕坐凉。定知题咏富，未觉简书忙。吏隐情都惬，登临兴转长。新诗如不惜，细札莫相忘。
送范师舜调南京兵曹兼讯顾英玉
作者：薛蕙
朝代：明

范云移官赴南署，买舟官河下江去。君家住在岷峨西，回首江东望乡处。蜀客吴人解相笑，可惜风流本同调。江左应传洛下吟，尚书更羡台中妙。尚书台中多暇日，相逐郎官骑马出。载酒观棋乐未稀，登山临水情非一。眼中六代繁华地，吊古悲歌动人意。冶城无复谢公行，新亭曾洒周郎泪。君向吴城我燕市，年来亦忆莼鲈美。幸为传声谢顾荣，何时共饮三江水。
送蒋国信之桐乡
作者：薛蕙
朝代：明

始对贤良策，登科游汉京。俄分尚方履，出宰卧江城。余忆东南美，长怀山水情。须君为地主，早晚越中行。
送许伯诚侍御之江南
作者：薛蕙
朝代：明

金门散吏著书成，乌府仙人揽辔行。七国早时先报捷，三吴今日尚屯兵。锦帆深驻芙蓉苑，紫盖高悬虎豹营。久拟功名望公等，愿看风采慰苍生。
送许侍御谪定州
作者：薛蕙
朝代：明

志士宦不达，千秋同一时。今看许夫子，窜逐使人悲。才大元相误，名高只自危。恓惶千里曲，惆怅四愁诗。北望关山阻，南飞羽翼垂。平生怀感激，送尔益悽其。
送远曲
作者：薛蕙
朝代：明

劳劳亭下秦淮水，锦帆摇摇系沙尾。少年远作万里行，愁结双娥低不起。向来祇为新知乐，不悟翻成别时恶。尊中安得千日酒，同埋黄垆亦何有。
送顾华玉边廷实归南都
作者：薛蕙
朝代：明

边顾文章伯，声名三十年。价高双白璧，调逸两朱弦。忆昨初倾盖，看君早著鞭。龙门愁峻绝，骥尾慕寅缘。中岁逢迎阻，清宵梦想偏。盍簪重见日，鸣玉并朝天。置酒春壶满，题诗锦字连。城隅方曲宴，陌上忽离筵。言送东南美，真如李郭仙。望尘悲往路，临水惜徂川。吴会浮云外，燕京落日边。相思日延伫，须枉济江篇。
送马伯循
作者：薛蕙
朝代：明

弱岁来京邑，已闻之子贤。长怀慕先达，讵意窃同年。感激深相附，逡巡只自怜。如何复为别，瞻望益茫然。城隅饮饯地，日暮朔风吹。征鸟不返顾，浮云相背驰。踟蹰意何极，叹息涕空垂。世路今如此，焉知后会期。
送马伯循·其一
作者：薛蕙
朝代：明

弱岁来京邑，已闻之子贤。长怀慕先达，讵意窃同年。感激深相附，逡巡只自怜。如何复为别，瞻望益茫然。
送马伯循·其二
作者：薛蕙
朝代：明

城隅饮饯地，日暮朔风吹。征鸟不返顾，浮云相背驰。踟蹰意何极，叹息涕空垂。世路今如此，焉知后会期。
通许馆对月
作者：薛蕙
朝代：明

花上月纤纤，蛾眉映绣帘。从今三五夕，相伴客愁添。
道院看牡丹
作者：薛蕙
朝代：明

四月红芳尚满枝，仙家春色怪来迟。彩云自解停歌扇，香雾时能堕酒卮。隔槛流莺愁并语，过帘轻燕巧相窥。无劳地主留坚坐，贪为名花醉不归。
道院看牡丹晚际遇雨作
作者：薛蕙
朝代：明

把酒未成醉，恍然惊暮寒。薄阴含锦树，片雨湿朱阑。霞妥青丝佩，风摇赤玉盘。微芳恐销落，珍重卷帘看。
道院秋日海棠
作者：薛蕙
朝代：明

偶来仙馆内，花萼满枝红。彷佛看珠树，玲珑映蕊宫。预伤白露下，坐惜綵云空。踯躅攀条处，佳人不可同。
邯郸馆中
作者：薛蕙
朝代：明

门对罘罳静，城临睥睨斜。愁人倚高阁，清夜动悲笳。月暗云生叶，风寒露作花。徘徊望牛斗，髣髴辨京华。
邱中
作者：薛蕙
朝代：明

萧条风雨散，凄清松桂冷。邱中一游睇，处处云霞影。稍爱夕阳佳，复听秋声静。遥怀赏心侣，岁暮空延颈。
邺都引
作者：薛蕙
朝代：明

君不见当涂父子全盛时，邺都佳丽侔京师。芙蓉池上开朱邸，玄武苑中罗羽旗。九锡才终俄受禅，宫中更起文昌殿。功臣北阙赐甲第，词客西园侍清宴。雄图拟谓千万年，于今城阙空云烟。梁沛真人不复起，歌舞曾无铜爵伎。西陵谁辨古墓田，东流惟见漳河水。
郊居作
作者：薛蕙
朝代：明

池籞鲜珍鳞，樊笼多铩翮。物情忌窘束，人事伤纷迫。拙薄谬荣涂，疏慵谢朝籍。销声背諠竞，息影投幽隙。丘园虽寂寞，悠然殊自适。徘徊弄文史，流连眷泉石。神轻片云上，目瑩清川激。蓬峤宛相闻，沧洲如在觌。未申隐沦志，稍习湛冥迹。外慕非所希，聊用终晨夕。
郊居作
作者：薛蕙
朝代：明
体裁：古风

池籞鲜珍鳞，樊笼多铩翮。物情忌窘束，人事伤纷迫。拙薄谬荣涂，疏慵谢朝籍。销声背諠竞，息影投幽隙。丘园虽寂寞，悠然殊自适。徘徊弄文史，流连眷泉石。神轻片云上，目莹清川激。蓬峤宛相闻，沧洲如在觌。未申隐沦志，稍习湛冥迹。外慕非所希，聊用终晨夕。
郊馆
作者：薛蕙
朝代：明

夜雨旦初霁，郊馆试窥临。东风急花水，朝日丽云林。多景每难遇，幽期还易寻。端由来序速，倦思坐相侵。
郑继之馆内积雪为小山戏作长句
作者：薛蕙
朝代：明

君不见少谷子，饥寒卧病长安里。长安腊月雪一丈，怪尔朝来何技痒。陵晨扫雪为小山，数峰突出窗户间。我时过门访子入，子也阶前荷锄立。乱垂散发杂尘垢，斜挽短衣半沾湿。忆子前年览吴越，东游四明寻禹穴。惯矜赤脚踏层冰，苦觅黄精斸山雪。平生好奇心未已，今朝作戏聊复尔。斲冰积雪止俄顷，走海驱山宛相似。仄崖崩壁色悽怆，玉膏乳窦阴森爽。磊砢初惊大禹凿，戍削翻疑巨灵掌。君不见五侯甲第当此时，红罗斗帐流苏垂。铜盘烧爉綵云散，玉袖拂面香风吹。吁嗟如子何为尔，低眉蹙頞冻欲死。
郭外
作者：薛蕙
朝代：明

置酒命交游，巾车向城郭。徘徊空野外，乐绪翻萧索。凉风变云日，白露惊川薄。秋水增烟雾，衰林半摇落。良时一若此，人生讵如昨。援琴写哀弄，停觞罢欢酌。愧彼忘情者，孤悰似无托。
郭外
作者：薛蕙
朝代：明

郭外平芜迥，溪边小径斜。客行迷野竹，莺语隔林花。多景每难遇，孤游还自嗟。佳期竟何许，脉脉向春华。
郭外治宅
作者：薛蕙
朝代：明

抱瘵谢交游，栖閒避纷浊。郊庐未云远，已觉心绵邈。屏居聊寄拙，营室惟从朴。茅茨无结构，房栊罕彫斲。门庭褊芜秽，床帷多藓駮。方因遁蓬荜，更欲菑硗埆。灌园希仲子，易农哂方朔。无云尼父讥，遽鄙樊须学。
酬刘希尹赠古镜歌
作者：薛蕙
朝代：明

故人遗我鲁国之宝镜，远自燕都寄谯邑。慇勤预恐到时久，封外兼将锦为袭。夜来梦君在君侧，朝得君书长叹息。开缄寒雪洒衣袂，入手秋蟾照颜色。背间篆刻无人识，鸟迹鳞皴土花蚀。依稀尚有双盘龙，似我于君连羽翼。当年与君游帝乡，岂意今者遥相望。摩挲明镜览愁发，坐惊骚屑生秋霜。此时憔悴君不见，作诗寄君空断肠。
酬张路寄画佛及观音
作者：薛蕙
朝代：明

江夏吴生久物故，画手人间无独步。尔来张子出大梁，又见丹青照缣素。奈何绝艺多自惜，未许千金换真迹。高士飞扬不易驯，贵人造请空无益。遥闻病叟耽玄理，为画释迦兼大士。贯休罗汉殊未工，虎头金粟真堪拟。精舍安居伴白云，玉毫瞻礼对垆薰。他年负入深山去，应写伽陀重赠君。
酬惟乔惠鹿
作者：薛蕙
朝代：明

怜此园中鹿，君侯赠野夫。涂艰常近患，物俊益妨躯。林薮空相忆，藩篱坐自拘。忍甘充玉馔，愿为束生刍。
酬惟乔赠巾
作者：薛蕙
朝代：明

野巾初著日，心赏竟朝曛。试正行窥水，从欹卧看云。坐翻嫌月露，出每避尘纷。顾影还相笑，风流愧使君。
醉歌赠姚汝修
作者：薛蕙
朝代：明

蛟龙未得意，居然客泥渎。区区蛭与蚓，见之不挂目。宁知一旦挟云雾，赤电青蜺下相逐。白日收光海水沸，南山摧倒为平陆。丈夫处世亦如此，竖子莫轻天下士。君不见张仪南游楚相横，范叔西奔魏齐死。姚夫子，饮我酒，高歌为君起。君今肮脏王侯侧，我时跌宕尘埃里。时人作色矜权贵，笑我摧藏不足畏。淮阴仰视里中儿，李广愁逢灞陵尉。劝君第饮君莫辞，英雄会合当有时。少年何惜千日醉，他日飞腾犹未迟。
采莲曲
作者：薛蕙
朝代：明

眉晕风吹薄，衣香水溅消。朝朝采莲去，空转木兰桡。
重游萧氏园
作者：薛蕙
朝代：明

别此真如昨，重游换物华。粉滋曾倚竹，红浅旧看花。沙阪萦林曲，山篱逐水斜。城南咫尺路，未觉往来赊。野霭横兰径，泉声落草堂。丈夫修雁缴，童子护鱼梁。钓弋亦堪老，风尘缘底忙。淹留不忍去，日色晚苍苍。
重游萧氏园·其一
作者：薛蕙
朝代：明

别此真如昨，重游换物华。粉滋曾倚竹，红浅旧看花。沙阪萦林曲，山篱逐水斜。城南咫尺路，未觉往来赊。
重游萧氏园·其二
作者：薛蕙
朝代：明

野霭横兰径，泉声落草堂。丈夫修雁缴，童子护鱼梁。钓弋亦堪老，风尘缘底忙。淹留不忍去，日色晚苍苍。
钓矶
作者：薛蕙
朝代：明

钓矶上斗折，偃仰俯石濑。曾云来目眦，清波鉴衣带。扪葛聊为纶，持荷还作盖。高情岂羡鱼，逍遥在尘外。
长信怨
作者：薛蕙
朝代：明

异时陪玉辇，同载召娥眉。宠极有衰歇，恩深多怨思。秋风吹网户，春草被丹墀。不及主家伎，空歌团扇辞。
长安西门候朝
作者：薛蕙
朝代：明

隐隐夕唱传，肃肃宵车骛。兹夜方向晨，中心惮将暮。朱华沦未启，瑶光俨初度。绛霄丽明月，素飙流藻雾。严防限中禁，周庐扃内附。岧嵽北宫朝，徙倚西墉步。晒目紫微宇，蹀足玉阶路。矫迹承华侧，徒惭班振鹭。
长安道
作者：薛蕙
朝代：明

神州应东井，天府擅西秦。双阙南山下，千门渭水滨。公卿畏主父，宾客慕平津。方朔何为者，虚称避世人。
长门怨
作者：薛蕙
朝代：明

新欢侍清宴，旧宠弃深宫。相妒本相似，君恩那不同。歌喉嘲饮泣，鬒发笑飞蓬。谁信黄金屋，繁华一旦空。
閒居作
作者：薛蕙
朝代：明

拙薄效从宦，孱羸希代耕。终然尘省署，且复返柴荆。出处讵从道，浮湛聊任情。病多甘废弃，技短息逢迎。越海慕康乐，游山怀尚平。何时果林壑，偃仰遂吾生。
阅世
作者：薛蕙
朝代：明

脱死风波路，偷生鸟兽群。赋材元散木，阅世只浮云。圣代惭无补，衰年幸有闻。佯狂堪卒岁，不必草玄文。
陇头吟
作者：薛蕙
朝代：明

沙漫漫，石簇簇，马仆车摧陇山曲。陇山日日行不前，夜夜还从陇间宿。关东只说羊肠坂，那知陇坂如天远。陇阪逶迤距西域，古来此地希人迹。山川本是隔华戎，君王直欲吞夷狄。自从汉虏互相雠，塞上风尘无日休。几群天马来荒外，百万征人戍陇头。堪嗟百万征西卒，半作陇山山下骨。谁为戎首祸斯人，后有汉武先嬴秦。秦家无策良可嗤，汉制匈奴空尔为。愿令边郡谨备寇，不用中原多出师。
陇头水
作者：薛蕙
朝代：明

陇关出塞路，征客离乡思。忽闻呜咽水，共下潺湲泪。
陇山
作者：薛蕙
朝代：明

陇之山兮在彼西北，子之征兮防禦中国。陇上之木鸟不肯息，陇下之水鱼不肯食。
陈真人馆中赏荷花作
作者：薛蕙
朝代：明

别馆瀛洲丽，新花菡萏香。红衣迷日色，翠盖写波光。雨过金塘湿，风生石槛凉。客来修竹下，回首见潇湘。
除夕作
作者：薛蕙
朝代：明

日夜递无隙，此生行且休。即看寸阴戢，遽惜一年周。夙昔好栖遁，至今仍倦游。众皆嗟晚暮，吾独事淹留。天地兵犹满，形骸病未瘳。欲从吴市隐，尚抱杞人忧。偃息信为惬，功名非所求。河清如可俟，徒愿老沧洲。
除日
作者：薛蕙
朝代：明

悠悠天北运，冉冉日西靡。兹年俄且周，薄暮亦云已。端居抚辰序，静言感化理。时来变穷节，事往乖壮齿。托疾侔长卿，归田拟平子。处困岂不难，执操良足恃。琐琐旅客志，坦坦幽人履。庄周贵达生，伯阳戒知止。尚公识损益，贾傅辨忧喜。在昔仰玄训，于今寤微旨。即此怯尘虑，因之蹈灵轨。
雉子班
作者：薛蕙
朝代：明

雉子班，五文章。锦为衣，绣为裳。状瑰异，志劲刚。美为灾，技自妨。羂云罗，掩天纲。就樊槛，辞山梁。荷仁惠，不杀伤。啄甘实，饮清凉。形柔昵，意悲徨。惟平生，讵有常。感恩遇，回中肠。循周荣，栖幽房。委微命，毕君傍。
雨中姚氏园候客
作者：薛蕙
朝代：明

朝日变阴霭，满园啼鸟声。坐看微雨至，弥怜芳树清。绿波洗沙屿，碧藓翳山楹。此时迟嘉客，临觞无限情。
雨中客至
作者：薛蕙
朝代：明

客病荒村饶寂寞，故人今雨忽遇逢。别来渴疾春增剧，坐久空厨午未舂。束湿焚枯真简略，看云听竹稍从容。慇勤更觅邻家酒，惆怅初闻野寺钟。
雨中游翠微山
作者：薛蕙
朝代：明

亭午翠微山半路，下看山底翠云生。客来准拟山中宿，雨至何妨洞里行。隔竹泉声初淅沥，傍岩花树转分明。题诗携酒两殊绝，翻怪风烟报晚晴。
雨晴再次前韵
作者：薛蕙
朝代：明

残雨阑珊渐复稀，薄云零落会须归。阶前碧草穿泥出，叶底黄蜂伺日飞。馀润迟迟留宝篆，乍暄稍稍著罗衣。风光点检无多在，文酒追随莫更违。
雨霁
作者：薛蕙
朝代：明

西堂薄暮暄气微，雨霁清风飘我衣。明月在户稍将出，白云向空犹自飞。寄身世路有倾侧，抗志神游无是非。仙人胡乃不来下，接身山林同子归。
雨霁閒望
作者：薛蕙
朝代：明

池边风袅袅，竹里影微微。薄暮西山曲，萧条凉雨归。伏槛看秋色，四睇乱清辉。哀猿连谷响，迷鸟隔云飞。朝市名仍系，林壑兴难违。眷言反初服，蘅杜尚芳菲。
雪
作者：薛蕙
朝代：明

北极关山阔，寒冬雨雪来。雾沈玄菟塞，风绕白龙堆。胡虏犹深入，征人且未回。遥思穆天子，黄竹有悲哀。
雪七绝
作者：薛蕙
朝代：明

流风回雪满蓬莱，堕叶飘花海上来。隐隐珠宫连月起，亭亭银阙向云开。绿水初冰百子池，飞花正满万年枝。君王夜醉瑶台雪，侍女冬歌白苧词。永巷沈沈夜漏稀，玉阶寂寂雪花飞。空持纨扇歌琼树，愁对银缸襞舞衣。玉人燕国旧倾城，对雪临风更有情。镜里新妆争皎洁，檐前垂手学轻盈。宫里仙人字丽华，弦中纤指学琵琶。朝来白雪当窗立，一曲弹成《玉树花》。苑外楼台绕狭邪，雪中歌吹竞繁华。丽人对舞明珠佩，侠客争驰白鼻騧。曾闻楚客阳春曲，拟赋燕京子夜篇。假藉彩毫分气象，直惭白雪斗婵娟。
雪七绝·其一
作者：薛蕙
朝代：明

流风回雪满蓬莱，堕叶飘花海上来。隐隐珠宫连月起，亭亭银阙向云开。
雪七绝·其七
作者：薛蕙
朝代：明

曾闻楚客阳春曲，拟赋燕京子夜篇。假藉彩毫分气象，直惭白雪斗婵娟。
雪七绝·其三
作者：薛蕙
朝代：明

永巷沈沈夜漏稀，玉阶寂寂雪花飞。空持纨扇歌琼树，愁对银缸襞舞衣。
雪七绝·其二
作者：薛蕙
朝代：明

绿水初冰百子池，飞花正满万年枝。君王夜醉瑶台雪，侍女冬歌白苧词。
雪七绝·其五
作者：薛蕙
朝代：明

宫里仙人字丽华，弦中纤指学琵琶。朝来白雪当窗立，一曲弹成《玉树花》。
雪七绝·其六
作者：薛蕙
朝代：明

苑外楼台绕狭邪，雪中歌吹竞繁华。丽人对舞明珠佩，侠客争驰白鼻騧。
雪七绝·其四
作者：薛蕙
朝代：明

玉人燕国旧倾城，对雪临风更有情。镜里新妆争皎洁，檐前垂手学轻盈。
雪后玩月作
作者：薛蕙
朝代：明

朝眠高阁内，吟弄风前雪。夕登曲榭上，游盼云中月。月出轻云敛，雪罢流风阕。连辉有馀映，萦光无暂辍。首眺怀乍新，阑赏景弥绝。双阴相蔽亏，并彩互明灭。炎寒俄聚散，弦望剧盈缺。抚物亮固然，孤衷异欢惙。
雪霁
作者：薛蕙
朝代：明

雪霁山房病骨清，自移一榻卧南荣。娟娟梅蕊含春色，漠漠松阴变午晴。世路收身真稳在，年光触眼可怜生。短筇预向邻翁借，伴我东风绕郭行。
雪（五绝）·其一
作者：薛蕙
朝代：明

流风回雪满蓬莱，绣幕珠帘万户开。内殿平明催设宴，玉京深处翠华来。
顾东江先生遗善堂诗·其七
作者：薛蕙
朝代：明
体裁：四言诗

堂置诗书，庭陈金石。鸣鹤相喧，芳兰如积。入里修容，过闾竦迹。矧尔子孙，孝思无斁。
顾东江先生遗善堂诗·其三
作者：薛蕙
朝代：明
体裁：四言诗

三五迭终，公侯复始。维少宗伯，克昌其祀。祗勤于德，令问不已。士瞻师表，国赖耆齿。
顾东江先生遗善堂诗·其二
作者：薛蕙
朝代：明

谷水盘纡，昆山岝㠋。郁彼顾林，本支斯托。丰谍未艾，闻人閒作。式览厥初，匪今伊昨。
顾东江先生遗善堂诗·其五
作者：薛蕙
朝代：明
体裁：四言诗

昔尔先祖，遗善自名。烈考嗣之，率是攸行。奕世载德，用底昭明。逖矣后昆，无忝所生。
顾东江先生遗善堂诗·其六
作者：薛蕙
朝代：明
体裁：四言诗

粲粲新宫，峨峨层构。载称祖号，训迪来胄。畏愆若坠，慕道罔后。天命不慆，介尔蕃祐。
顾东江先生遗善堂诗·其四
作者：薛蕙
朝代：明
体裁：四言诗

履满思谦，居崇鉴替。于时念哉，诏尔苗裔。曰求彝训，曷以永世。无或昏逾，祖考是继。
顾东江先生遗善堂诗其一
作者：薛蕙
朝代：明
体裁：四言诗

纷纶灵系，昭晰瑞图。在昔帝喾，爰及昆吾。嘉祥诞发，茂庆攸敷。比晖四姓，著美三吴。
顾东江先生遗善堂诗其八
作者：薛蕙
朝代：明
体裁：四言诗

丕叶遥兴，鸿源遐吐。于赫祚胤，遹追祖武。千亿重规，云仍叠矩。我歌此诗，以告终古。
题张子醇西峰草堂
作者：薛蕙
朝代：明

山人卜筑城西郭，日日西山爽气来。细雨濛濛丹磴湿，晴云袅袅翠屏开。阶前蔓草穿书阁，石上松林覆奕台。况有春湖可乘兴，他时须作泛舟回。
题空上人山房
作者：薛蕙
朝代：明

古寺残冬倍悄然，老僧闭户独安禅。冰满瓶中无滴水，香消垆畔有馀烟。
题竹
作者：薛蕙
朝代：明

使君拥千骑，蹋雪向长安。雪中芳草尽零落，赠此青锦金琅玕。江南邱墟绕江水，中有琅玕拂云起。应龙夜穿崖石裂，江妃朝游春雨歇。风梳露洗助婵娟，沙崩水溅映潺湲。坐看綵笔题苔藓，想见翠葆摇风烟。只今四海歌太平，甘露昼降黄河清。愿言植此玉墀侧，会听丹山凤鸟鸣。
题郭鸣世鹤亭
作者：薛蕙
朝代：明

第五桥东野竹青，主人结屋占云汀。扁舟初入泛花水，三径新开放鹤亭。亭下萧萧鹤一群，含姿弄影雪纷纷。水边沙暖行春日，石上风寒卧白云。白云浩荡沧洲远，忆昔雌雄巢翠巘。青田养子众雏成，华表辞乡干岁返。何年偶被云萝制，羽毛摧折樊笼际。拂雾仍思紫盖飞，临风尚想华亭唳。小苑斜连雁鹜陂，上林却绕凤凰池。不须奋翅缑山去，相逐鹓鸾集玉墀。
题陈明之画菊为何子元先生作
作者：薛蕙
朝代：明

忆昔先皇十八年，学士风流满当代。就中太仆真潇洒，至今画菊流传在。中丞此卷画更奇，秋花锦石云雾姿。追思盘礴解衣处，想见酣歌纵酒时。当时画此蓬莱观，自谓平生此其冠。画成持赠燕泉公，满堂醉客空嗟叹。回首斯人已难得，长使中丞怜粉墨。拂纸偏惊白露寒，开缄稍觉悲风色。中丞远适西南地，索我题诗见交谊。百年许与讵偶然，万里提携不相弃。陈琳后事不堪论，水部文章今尚存。病客安能赋思旧，主人须为续招魂。
飞龙篇
作者：薛蕙
朝代：明

晨登金坛，神君所治。芝草丛生，玄泉泌泌。乘彼飞龙，以遨以戏。悯我衰老，乃告要袐。周流神庭，壁门十二。授我神药，盛以玉笥。教我服食，长生久视。优哉游哉，岁等天地。
饮何太仆答赠
作者：薛蕙
朝代：明

金马栖方朔，文园卧长卿。何人今继作，夫子早知名。旷世同谐遇，怜予似弟兄。羊何叨唱和，王蔡忝逢迎。酒纵连朝饮，诗留向夜成。扳欢意不尽，真见古人情。
首夏
作者：薛蕙
朝代：明

寥寥尘外意，更对萧然境。竹竦檀栾叶，云起嵯峨影。迹幽疑避喧，神虚匪耽静。嗒尔此端居，唯知昼方永。
驾出南郊
作者：薛蕙
朝代：明

青鸟南郊至，苍龙北阙来。遥传仙跸下，正睹紫微开。倒景中天馆，丛霄上帝台。从臣多献赋，谁似子云才。
驾幸南海子
作者：薛蕙
朝代：明

诏幸芙蓉苑，传言羽猎行。三驱陪上将，四校出神兵。列戟围熊馆，分弓射虎城。风云日暮起，偏绕汉皇营。
骢马
作者：薛蕙
朝代：明

骢马负奇气，昂昂态不群。绿騣摇凤鬣，赤汗染龙文。睨影思边月，长鸣向朔云。愿驰千里足，一战立功勋。
鲍参军
作者：薛蕙
朝代：明
体裁：古风

家世隶部曲，少小长幽并。惯闻豪侠节，耻预市井名。边秋北马肥，戎帐入龙城。候骑速如飞，一军振且惊。揽弓引鸣铗，行行遂徂征。日落长风起，愁阴千里生。天时正怼怒，意气亦自盈。左驱鲜卑垒，右逐单于营。还师报天子，受爵过秦京。开宴列邸舍，交欢竞公卿。一旦收奇绩，千载扬英声。
鲍参军
作者：薛蕙
朝代：明

家世？部曲，少小长幽并。惯闻豪侠节，耻预市井名。边秋北马肥，戎帐入龙城。候骑速如飞，一军振且惊。揽弓引鸣铗，行行遂徂征。日落长风起，愁阴千里生。天时正怼怒，意气亦自盈。左驱鲜卑垒，右逐单于营。还师报天子，受爵过秦京。开宴列邸舍，交欢竞公卿。一旦收奇绩，千载扬英声。
鸡冠
作者：薛蕙
朝代：明

陋圃乏奇树，凡花充药栏。职司愆夙夜，名品滥衣冠。俛首同尸素，输心异渥丹。一鸣犹不易，五德亮应难。
鸡鸣篇
作者：薛蕙
朝代：明

鸡初鸣日东御，月徘徊招摇下。鸡再鸣日上驰，登蓬莱辟九闱。鸡三鸣东方旦，六龙出五色烂。
黄河行赠管汝济病归
作者：薛蕙
朝代：明

昆崙播元气，积石喷灵波。东南控赤县，西北注黄河。黄河西北来，崩浪触山开。天轮蹙惊电，地轴沸奔雷。雷奔万馀里，鼓怒何时已。悬流白日下，漂沫浮云里。洪波直射三秦道，巨灵擘山山为倒。二华峰开菡萏披，九嵏夹绕蛟龙抱。九嵏巀嶭青天上，下有黄河日摇荡。欹岸长移渔父船，清沙好拄仙人杖。仙人西归聊卜筑，开门正对黄河曲。浦口凫鹥上石床，云中薜荔垂茆屋。男儿挂冠苦不早，玉体忧来日枯槁。尔去应寻河上公，我行欲访南山皓。
黄鹄篇
作者：薛蕙
朝代：明

飞飞者鹄，于彼苍天。大风阻斯，羽沉于渊。有松有柏，其枝嶟嶟。雨雪迨斯，化为枯薪。烈烈冬日，萧萧北风。虽有神龙，宛彼地中。天命有假，人谋有仍。嗟哉士人，曰予无能。舟利于川，弗利于陆。君子于行，维颠之速。相彼哲人，爰得我匹。且以啸歌，且以永日。
龙潭
作者：薛蕙
朝代：明

龙潭日落鸟飞回，坐拂扁舟下钓台。尚父已无西伯载，狂奴翻使汉庭猜。江湖万里人空老，宇宙千年凤不来。忽被渔翁笑相问，棹歌何事亦悲哀。
龙虎山歌送范同年汝和
作者：薛蕙
朝代：明

豫章之东龙虎山，南斗垂耀当天关。祝融庐霍引襟带，三江九？奔回还。山盘水曲入仙城，叠巘层崖上紫清。中天日月照楼阁，二十四岩金碧明。岩室洞房烟雾里，玉户金窗宛相似。丹井深通沧海潮，翠屏倒挂天河水。翠屏锦壁百千回，绿岫青岑宫殿开。羽人龙驾去不返，仙吏仍飞双舄来。双舄朝天还帝乡，飞来飞去名山傍。仙峤云霞长不改，天坛花药依然在。却向山中寄紫书，故人阙下遥相待。
龙虎山歌送范同年汝和
作者：薛蕙
朝代：明
体裁：古风

豫章之东龙虎山，南斗垂耀当天关。祝融庐霍引襟带，三江九�奔回还。山盘水曲入仙城，叠巘层崖上紫清。中天日月照楼阁，二十四岩金碧明。岩室洞房烟雾里，玉户金窗宛相似。丹井深通沧海潮，翠屏倒挂天河水。翠屏锦壁百千回，绿岫青岑宫殿开。羽人龙驾去不返，仙吏仍飞双舄来。双舄朝天还帝乡，飞来飞去名山傍。仙峤云霞长不改，天坛花药依然在。却向山中寄紫书，故人阙下遥相待。
元日立春书事兼怀所知
作者：薛虞朴
朝代：明

元日兼春日，今吾是故吾。乾坤双短屐，天地一癯儒。农事惊将及，生谋笑转迂。水西莲社侣，谁为问潜夫。
独坐
作者：薛虞朴
朝代：明

独坐掩柴扉，嗒焉已息机。交情嗟马鞯，生事叹牛衣。汗漫从吾好，疏慵与世违。纶竿应伴我，随分老渔矶。
草堂初成郡中诸公枉顾
作者：薛虞朴
朝代：明

三径幽栖小筑初，春风吾亦爱吾庐。百年知己灌园子，半世生涯种树书。委卷席门深结驷，山厨藜火薄烹蔬。年来中散疏慵甚，不学文园赋子虚。
除夕
作者：薛虞朴
朝代：明

一室寥寥书满床，世人此夕苦纷忙。妻儿随俗真堪笑，也扫空庭浣旧裳。
桐璞墩
作者：薛远
朝代：明

璞墩西望见桐墩，幽径遥通不闭门。琴古再逢虞岁月，璞存不说楚乾坤。阳乌倒影山辉乱，老凤栖馀露叶翻。自有满前闲景象，五弦三玉未须论。
吴烈妇歌
作者：薛采
朝代：明

海滨传节烈，变故激而然。不谓吴门妇，从容殉所天。结发方三载，离首不忍言。弦断悲孤凤，镜剖泣分鸾。愿同比翼去，捐躯以待亡。有怀哀未字，勉为立孤延。娠女不卒畜，之死矢靡慝。自经还绝粒，百计不我力。壮哉烈妇志，矫矫凌秋日。人亦谁无死，烈妇死自别。岂若匹妇谅，乾坤与不灭。
山中即事
作者：薛采
朝代：明

独木楼西日未斜，相阴竹影荫檐牙。山中麋鹿忘机久，群食疏篱小豆花。
惭愧岩三柏歌
作者：薛采
朝代：明

惭愧岩下三株柏，云是咸通岁里植。翠叶参天绿缛繁，历尽三冬不改色。南株身大近百围，长直堪为杗与栻。中株虽小不及寻，二干亭亭似双戟。北株本大亚南株，五尺分为六干殊。三物皆含栋梁具，工师未遇空踟蹰。呜呼杜栎满道区，匠人妄采为薄栌。脆理腋沉又速朽，何用丹垩涂其肤。易大最是水中榆，弱质岂堪金露濡。吾闻豫章之生最难大，七载针萌未骀荡。千年培植饱风霜，峥嵘直出青云上。奈何此柏独抱奇，神物护之应有意。鹳鹄时栖止，狝猿攀其枝。昏鸦剥啄皮肤皴，蝼蚁出入空柯萎。古来材大用皆晚，群儿见愠安足嗤。
戏题大小姑山
作者：薛采
朝代：明

百里长湖怀二姑，二姑何嫁水之湄。彭郎矶上曾频目，五老峰头怎画眉。参商姊妹成虚渡，牛女夫妻似误期。江中萧索谁为侣，卧对孤星岁月迟。
明妃曲
作者：薛采
朝代：明

一下妆楼国色灰，琵琶留恨不胜哀。乍闻塞马嘶胡月，疑是中朝遣使来。
海云亭
作者：薛采
朝代：明

千寻岩石古，百尺野亭留。山月斜侵簟，春云曲抱楼。磴通幽涧出，槛挹大江流。此地堪陶兴，无劳问十洲。
铁山寺留题
作者：薛采
朝代：明

古寺倚山谺，云林境自嘉。圣灯燃碧落，忍草带幽花。少憩悟真性，清谈及法华。山僧劳远送，一笑日初斜。
长门怨
作者：薛采
朝代：明

玉莲合殿散青烟，花泣长门春可怜。自恨此身不如燕，寻常飞到御床前。
除夕立春
作者：薛采
朝代：明

昨夜东风散紫宸，朝看淑气满江津。客裘定少三更雪，岸柳先看一日春。
句容道中望茅山
作者：薛钦
朝代：明
体裁：五言律诗

崒嵂盘江甸，遥天紫翠分。风尘应不到，鸾鹤自为群。晓径连青霭，秋山遍白云。可怜句曲望，不见华阳君。
鸡鸣寺
作者：薛钦
朝代：明
体裁：五言律诗

古寺浮仙嶂，层甍近帝家。洞香流石乳，僧午饭胡麻。金刹盘飞鹤，丹池聚浴鸦。俄闻孤磬发，萧飒满烟霞。
四月六日出张家湾有寄
作者：薛雍
朝代：明

平芜南望海天云，回首京华忆故人。梦底依然言在耳，别来空有泪沾巾。关河迢递愁多难，岁月栖迟欲代轮。偏是故园风景好，江门垂钓浪花新。
征妇怨
作者：薛雍
朝代：明

飞尘暗京国，沙漠日色昏。天外望归鸿，寂寂空倚门。今夕复前夕，蛩声满隤垣。夜深不能寐，相思劳梦魂。人与春鸿去，不与春鸿归。风沙关塞长，问谁寄征衣。凄凄复凄凄，残灯守重帏。可怜空形影，魂已逐鸿飞。良人一别后，绿杨多条肄。岁序倏以易，天涯杳无际。秋高虏气骄，良人无归计。寂寞守空闺，抚枕长流涕。依依陇头云，思君肠欲断。云飞去陇头，妾肠空撩乱。仰观天边鸿，俯见泽中鹳。同食作队飞，妾愿生羽翰。犹记君别时，携手河梁侧。白马系朱英，綵辔连金轭。征夫念长途，游子恋故宅。迟迟不能行，泪下沾衣赤。人生重欢娱，春光恐迟暮。未离多相怜，一别不相顾。滔滔黄河流，渺渺云间树。白骨漫成堆，孰辨征夫墓。
征妇怨·其一
作者：薛雍
朝代：明

飞尘暗京国，沙漠日色昏。天外望归鸿，寂寂空倚门。今夕复前夕，蛩声满隤垣。夜深不能寐，相思劳梦魂。
征妇怨·其三
作者：薛雍
朝代：明

良人一别后，绿杨多条肄。岁序倏以易，天涯杳无际。秋高虏气骄，良人无归计。寂寞守空闺，抚枕长流涕。
征妇怨·其二
作者：薛雍
朝代：明

人与春鸿去，不与春鸿归。风沙关塞长，问谁寄征衣。凄凄复凄凄，残灯守重帏。可怜空形影，魂已逐鸿飞。
征妇怨·其五
作者：薛雍
朝代：明

犹记君别时，携手河梁侧。白马系朱英，綵辔连金轭。征夫念长途，游子恋故宅。迟迟不能行，泪下沾衣赤。
征妇怨·其六
作者：薛雍
朝代：明

人生重欢娱，春光恐迟暮。未离多相怜，一别不相顾。滔滔黄河流，渺渺云间树。白骨漫成堆，孰辨征夫墓。
征妇怨·其四
作者：薛雍
朝代：明

依依陇头云，思君肠欲断。云飞去陇头，妾肠空撩乱。仰观天边鸿，俯见泽中鹳。同食作队飞，妾愿生羽翰。
春霄山斋步月思少北
作者：薛雍
朝代：明

淡淡月华明书台，松风入室柴门开。万峰青向海中出，一水白从山上来。孤鹤依云傍僧榻，美人负我空酒杯。此情此夜犹堪赏，念尔相思独徘徊。
晚坐披云亭柬少北
作者：薛雍
朝代：明

舟绕孤城回海濆，松林清翠郁春云。草中籍籍烟霞气，石上粼粼鸟篆文。野水连桥唐刺史，西风吹殿马将军。閒来常倚山亭望，细数江天白鹭群。
晚夏
作者：薛雍
朝代：明

榴结累累实，藕花坠粉红。燕飞江面雨，鸷匿树稍风。片片云将白，滔滔水未穷。芙蓉向日色，倾耳听南鸿。
江夏行
作者：薛雍
朝代：明

妾本摽梅女，芳心托凤凰。锦衾角枕鲜，未上合欢床。凄风天南来，空夜念天霜。此心宁独寒，羞比燕雀行。燕雀不足佳，岂数小口黄。梧阴宜我栖，竹实宜我肠。高冈在何处，愿与同翱翔。顾今岁云暮，未识姑嫜堂。一朝车间关，结发黄金郎。粉黛蛾眉新，珊珊鸣佩珰。朱颜镜中容，绮服怀芬芳。委身作连理，百岁敢相忘。常在君子傍，媚若双鸳鸯。妾幼君年少，相顾怜春光。彩帐流苏煖，国色飘天香。念未识君面，我日何傍徨。今喜得君心，誓与天地长。
牧牛篇
作者：薛雍
朝代：明

郊草初萌芽，母犊幸不死。去年多冻寒，况乳新犊子。今年田又圃，犁力堪怜汝。伛偻引索绳，蹢躅林外墅。乳犊忽相失，顾望若欲语。呼声高吁吁，一见前奔去。相欣母子情，天性物亦具。春雨满南郊，田功棘如许。载耕还载息，那忍加箠楚。
西湖杂咏
作者：薛雍
朝代：明

松色侵湖青，悠然东啸亭。浩歌招太白，鼓瑟忆湘灵。韵入悲林木，声高坠斗星。海天回首处，踪迹叹飘零。
谒故宋陆丞相墓
作者：薛雍
朝代：明

陆相冢犹存，元人国已灭。海波溺宋舟，烈日消胡雪。白骨委天涯，贞心结石铁。可怜进讲时，泪满朝衣血。
越王走马埒
作者：薛雍
朝代：明

双溪据上游，走马埒山小。远道从天来，长堤出云表。越王今何在，刘鋹迹已杳。岁岁荒原中，秋风吹白蓼。
过古彭城夜灯读书
作者：薛雍
朝代：明

舟泊彭城江，夜听彭江水。凄凄梧桐音，呖呖天鸿泪。节序苦易迈，心绪生烦愦。心绪江水长，往事今如此。汉皇图远大，形祻重瞳子。入关判鸱鸾，可怜范增死。平生慕明哲，肝肺慎交与。长途读易爻，今觉随六二。反覆中郎论，竟喜管宁虑。风云依飞龙，盛平今日事。伟哉马新丰，旅邸终自许。
过莲花山
作者：薛雍
朝代：明

莲峰海中出，天外郁盘盘。避世因秦乱，入山皆宋冠。徒空恤嫠纬，终不弄僚丸。耿耿名犹在，茅堂迹已寒。
除夕有感
作者：薛雍
朝代：明

愁逐梅花暗上头，谁携樽酒共登楼。玉关有誓怜班老，铜柱终标羡马侯。细草春风还故国，轻烟禾黍尚离忧。韶华明日四十二，犹向南山学饭牛。喜同灯火对家人，翻忆当年客底身。玉秘尚怜刘向业，白纶元是谢方巾。梅先放白春应早，菊犹留黄岁已新。不叹苍头厌今夕，商耕周钓属天民。
除夕有感·其一
作者：薛雍
朝代：明

愁逐梅花暗上头，谁携樽酒共登楼。玉关有誓怜班老，铜柱终标羡马侯。细草春风还故国，轻烟禾黍尚离忧。韶华明日四十二，犹向南山学饭牛。
除夕有感·其二
作者：薛雍
朝代：明

喜同灯火对家人，翻忆当年客底身。玉秘尚怜刘向业，白纶元是谢方巾。梅先放白春应早，菊犹留黄岁已新。不叹苍头厌今夕，商耕周钓属天民。
饱节歌
作者：薛雍
朝代：明

水田早稼喜秋熟，贫家富贵勤入谷。今年春旱田又蜮，蘧篨仓箱多不足。富家有田僦贫人，聚敛众入积陈陈。日夕酒牲宴戚邻，俯顾妻子亦欣欣。贫家半岁力苦辛，秋夕不得饱昏晨。多田多种谷不少，田空稼收谷亦了。二三黄小牵母啼，求人斗粟似珠玑。母得粟归儿莫哭，今朝饱节免空腹。哀哉苍生苦无禄，安得水火变米谷。
鸦声谣
作者：薛雍
朝代：明

鸦声晓起撼四邻，黠鼠昼出不畏人。闭户孤坐群物恶，纠纷中欲不汩真。竹园塘水照清镜，留我秋山多白云。英英飞起欲相送，与尔何日罗浮春。
秋日登甘露寺楼
作者：薛魁
朝代：明
体裁：七言律诗

缥缈名山枕碧流，更登山上一层楼。不知客眼真如豁，始见人生果是浮。地近金陵邀王气，天开铁瓮抱神州。御风不尽凭栏想，香散天花万树秋。
雪夜舟居
作者：薛魁
朝代：明
体裁：五言律诗

载雪更宜夕，光辉激水涯。看疑汀上月，飞作柳边花。清入骚人骨，寒思贫士家。冷然身可到，莫道玉京赊。
山居
作者：藕花社僧
朝代：明
体裁：五言律诗

沧海归来日，贪看麋鹿群。窗虚含远嶂，屋破补重云。夕鸟吟边过，春蔬雨后分。不须怜阒寂，清梵隔山闻。
舟中
作者：虞伯龙
朝代：明
体裁：五言律诗

寥落明州客，孤怀寄短篷。江豚偏谑浪，舟子但呼风。归梦随流水，乡书问去鸿。不知今夜月，千里可相同。
登鹰窠顶赠松崖道人
作者：虞勋
朝代：明
体裁：七言律诗

道人结屋悬崖巅，苍松百尺蟠屋前。凌空怪石根半露，巢鹤老树枝相缠。层峦醉踏苔云滑，洞门长啸萝月圆。借君九节碧玉杖，同探昆崙十二天。
三峡词
作者：虞堪
朝代：明
体裁：七言绝句

雪浪西来常滚滚，云涛东去自茫茫。宁知万叠关山恨，比似难牵百丈长。
与吕志学夜坐
作者：虞堪
朝代：明
体裁：五言律诗

扰扰越城路，摇摇吴水春。自嗟沦落客，又送远游人。挟策长忧世，谋生独为亲。输君谈甓事，更向邺侯陈。
丙卿还乡里卖药躬耕予喜而赋诗为别
作者：虞堪
朝代：明
体裁：七言律诗

季卿为医世无双，十载挈家游此邦。逢人卖药不二价，教子读书同一窗。我昔长呼绮里季，而今归学鹿门庞。明年何处听春雨，杏花如锦照澄江。
中秋夜与坚上人看月
作者：虞堪
朝代：明
体裁：七言律诗

圆通寺里看秋月，十五潮头送夜明。龙喜金光摇海藏，鹊惊树影弄天泓。祇知世界无昏昧，不信风云有变更。诗句已成禅印悟，忽听楼上打钟声。
中秋湖上看月
作者：虞堪
朝代：明
体裁：五言律诗

楼台超有界，风月到无边。说幻难逃佛，凭虚已是仙。玄洲生碧草，净土出青莲。我爱杯中物，来随社里缘。
为义兴周伯昂题春山图
作者：虞堪
朝代：明
体裁：七言律诗

孝侯孙子独称贤，乱窜思归夜不眠。看画每期王右辖，题诗惟忆杜樊川。桃花雨外寻樵径，春水天边觅钓船。爱汝披图良足慰，不须重办买山钱。
为在公赋石屋
作者：虞堪
朝代：明
体裁：七言绝句

石屋都无斧凿痕，捾来元是一浑沦。借师猊座盘礴裸，开出维摩不二门。
为坚上人题石林图
作者：虞堪
朝代：明
体裁：七言绝句

海边云气接鸿濛，万石林中见玉虹。八月潮高秋满树，看山输与坐禅翁。
为季丙卿题卫明铉所画咒钱出井图
作者：虞堪
朝代：明

神仙好幻术，惊世更骇俗。笑移天地入壶中，大块轮菌等珠粟。葛仙鍊丹世所传，咒钱出井飞上天。长生久视亦已矣，此事一说经千年。卫君亦是丹邱子，与我论交脱生死。昔年学仙差可耳，雅好楼台今画史。孤云处士骑鲸去，文皇欲官挽不住。雾带云裾尽属君，草草落笔成天趣。季卿何由得此图，却写仙翁鍊丹处。井气空明泄海寒，丹光错落窥天曙。虾蟆秋飞老桂轮，子规夜叫长松树。季卿父，烈丈夫，年过五十山泽臞。手援神农之百草，口诵轩辕之古书。回生起死夺造化，阴德迈种为菑畬。膏肓二竖为哭泣，何物五鬼能揶？。一道澄江自西下，十年卖药留东吴。花飞苑树秋霜薄，叶落江枫夜雨疏。每寻翁生说烹炼，更得果老称名誉。只今又逢东海上，咫尺蓬莱隔烟浪。便持此画问安期，举手人间谢尘坱。
为季丙卿题卫明铉所画咒钱出井图
作者：虞堪
朝代：明
体裁：古风

神仙好幻术，惊世更骇俗。笑移天地入壶中，大块轮菌等珠粟。葛仙鍊丹世所传，咒钱出井飞上天。长生久视亦已矣，此事一说经千年。卫君亦是丹邱子，与我论交脱生死。昔年学仙差可耳，雅好楼台今画史。孤云处士骑鲸去，文皇欲官挽不住。雾带云裾尽属君，草草落笔成天趣。季卿何由得此图，却写仙翁鍊丹处。井气空明泄海寒，丹光错落窥天曙。虾蟆秋飞老桂轮，子规夜叫长松树。季卿父，烈丈夫，年过五十山泽臞。手援神农之百草，口诵轩辕之古书。回生起死夺造化，阴德迈种为菑畬。膏肓二竖为哭泣，何物五鬼能揶�。一道澄江自西下，十年卖药留东吴。花飞苑树秋霜薄，叶落江枫夜雨疏。每寻翁生说烹炼，更得果老称名誉。只今又逢东海上，咫尺蓬莱隔烟浪。便持此画问安期，举手人间谢尘坱。
为宏行者画萱草
作者：虞堪
朝代：明
体裁：七言绝句

宏兄身在空花室，梦幻无边苦忆亲。要认东风真面目，直教重见北堂春。
为李可道题明所画楼台图
作者：虞堪
朝代：明
体裁：七言绝句

海上相逢忆旧游，更开图画说丹丘。玉箫吹老人间世，独倚烟霞第一楼。
为王允同题家山荆溪图
作者：虞堪
朝代：明
体裁：七言绝句

好山都在太湖西，满路风烟棘刺迷。华屋燕飞今在否，市桥官柳不胜题。
为王明仲题倪云林画
作者：虞堪
朝代：明

东游久不见倪宽，落日秋风海树寒。一个草堂偏窅窕，王猷于我忆盘桓。参差海树珊瑚立，窈袅风篁翡翠分。尚想君家清閟閤，临池谁见榻鹅群。
为王明仲题倪云林画·其一
作者：虞堪
朝代：明
体裁：七言绝句

东游久不见倪宽，落日秋风海树寒。一个草堂偏窅窕，王猷于我忆盘桓。
为王明仲题倪云林画·其二
作者：虞堪
朝代：明
体裁：七言绝句

参差海树珊瑚立，窈袅风篁翡翠分。尚想君家清閟閤，临池谁见榻鹅群。
为王明仲题木笔士女图
作者：虞堪
朝代：明
体裁：七言绝句

木笔花开春已深，十分闺思向谁吟。煖风吹破游丝梦，故折琼芳比素心。
为王明吉题吴江送别图
作者：虞堪
朝代：明

长向空江叹别离，含毫犹赋画中诗。一声雁叫丹枫落，思逐东流转䑨时。
为王明吉题吴江送别图
作者：虞堪
朝代：明
体裁：七言绝句

长向空江叹别离，含毫犹赋画中诗。一声雁叫丹枫落，思逐东流转舵时。
为立上人题云山欲雨卷
作者：虞堪
朝代：明
体裁：五言绝句

白云不作雨，作雨但霏微。长罨青山路，唯教翠湿衣。
为范克齐题张道士画帧
作者：虞堪
朝代：明
体裁：七言绝句

魏公枝叶学长年，曾逐仙人上九天。几见蓬莱水清浅，归来画里看山川。
为规侍者画天台图
作者：虞堪
朝代：明
体裁：七言绝句

风雨祇园夜寂寥，对僧燃烛画山椒。眼明认得天台路，有个行人到石桥。
为道公题夏山图
作者：虞堪
朝代：明
体裁：七言绝句

紫翠峰峦云雾里，琼琚楼观石林端。何人曳杖岩头去，不畏松风瀑沫寒。
九斗群峰飞翠寒仙人居处最高安每看直下沧溟小长立危尖宇宙宽一自两凫从远迈数番双鲤奉馀欢而今带月吹笙去海晏尘清更不难
作者：虞堪
朝代：明
体裁：七言律诗

捲地东风暗落花，倚风聊侧帽檐纱。十分春事多成梦，半百年华只谩嗟。诗酒纵凭知己诮，才情浑好著谁誇。考功宅畔潮通海，便欲乘桴莫问家。
乡老蔡霞外尊师见过感怀书赠
作者：虞堪
朝代：明
体裁：七言律诗

西来文物眼中稀，岁晚相逢款竹扉。万里祇操乡国语，百年惟著野人衣。翠蛾江上愁空老，白鹤辽东信未归。见说关山尘雾暗，不知城郭是耶非。
书耕隐卷后
作者：虞堪
朝代：明
体裁：七言律诗

吴下顾家兄弟贤，养亲遗子力耕田。暖云谷雨春千亩，斜月犁星晓一川。尘市不逢真隐者，桃源忽见即神仙。年年但愿长丰稔，无吏徵租横索钱。
书赠钱公权
作者：虞堪
朝代：明
体裁：七言律诗

今年海上逢钱起，日日题诗句法新。谓我欲高东汉士，多君恰到盛唐人。扁舟共泛心相得，高榻长悬意独真。唯待吹嘘上天去，不知何地有通津。
书陶孝子传后
作者：虞堪
朝代：明
体裁：七言律诗

天兵自昔下宋时，常州之民皆死之。百年政尔劳生息，一日犹然逢乱离。妖氛易灭不足数，玉石俱焚良可悲。北门陶家有新冢，子孝亲冤难汝为。
从将性质比嫦娥有此霞裳阿姊何凡态讵能消酒晕媚人都道得春多
作者：虞堪
朝代：明
体裁：七言绝句

水风烟月可同吟，骨格才殊冷不禁。著眼固怜阳艳态，到头谁得岁寒心。
倚楼次韵
作者：虞堪
朝代：明
体裁：七言绝句

江楼独倚送斜晖，水尽天南鸟独飞。风信晚潮吹酒醒，顿无炎汗湿练衣。
八月十五夜对月写怀
作者：虞堪
朝代：明
体裁：七言律诗

月色且看今夜好，砧声不断若为情。联绵烽火近或远，阻绝兵戈纵复横。赤壁烟销非昨梦，黄河天近几时清。如今摇落重寥寂，华发催人两鬓生。
分题赋得任公钓台送王允刚归义兴
作者：虞堪
朝代：明
体裁：古风

任公有钓台，阳羡西门道。六朝去已远，一守称绝倒。无事每萧閒，于焉事幽讨。惠政实已多，昔民仰苍昊。至今钓游处，水清山亦好。云天日为旗，野树春如葆。鱼鸟识风流，江山见文藻。王孙远游归，悽迷思芳草。壮气溢前修，我当论怀抱。出处可探奇，有志莫易老。
十日对菊
作者：虞堪
朝代：明
体裁：五言律诗

撚花悲节过，无酒愀无欢。客里情怀恶，江头风雨寒。扬雄空识字，陶令苦辞官。荆璞应难抱，牙琴欲罢弹。
十月十七夜舟中作
作者：虞堪
朝代：明
体裁：五言律诗

江汉月辉辉，孤舟一夜归。白沙鱼聚火，清露客沾衣。橹约寒湖响，鸥联宿雁飞。人间成底梦，吾独转忘机。
升公兰若
作者：虞堪
朝代：明
体裁：七言绝句

莫笑长来过虎溪，逃禅吃酒醉如泥。桃花落处看春色，杨柳阴中听鸟啼。
午日访沈元圭席上次黄舜臣所赋诗韵
作者：虞堪
朝代：明
体裁：七言律诗

一帘葵锦烂晴霞，五色丝虹映臂纱。玄药自消头上雪，绛榴谁插鬓边花。茶烹石鼎从施禁，诗写蛮笺学破邪。不是西山黄石叟，难寻东老地仙家。
南城祚真精舍寓宿呈希哲二公
作者：虞堪
朝代：明
体裁：五言律诗

尘世竟忘情，还来访惠明。一灯悬夜榻，万竹起秋声。虎啸风连屋，乌啼月满城。坐忘浑不寐，相对话无生。
古意
作者：虞堪
朝代：明

秉烛夜何长，芳筵惜春暖。莺花已惊曙，东风杂弦管。还念战场人，冰花䥫衣满。
古意
作者：虞堪
朝代：明
体裁：古风

秉烛夜何长，芳筵惜春暖。莺花已惊曙，东风杂弦管。还念战场人，冰花铁衣满。
吕彦贞以诗见寄江舍次韵奉答
作者：虞堪
朝代：明

失笑自甘成野老，放歌犹复哀王孙。十年兵阻西蜀道，九月霜雨东吴门。？裂布袍懒适市，萧条茇舍还依村。何缘处处无酒卖，故人数来空与论。白石先生多逸情，寄来好句如弥明。空江落木秋正下，流水行云日自生。神人忽张洞庭乐，老将复捷燕山兵。雄深雅健何可得，我一把咏身如轻。
吕彦贞以诗见寄江舍次韵奉答·其一
作者：虞堪
朝代：明

失笑自甘成野老，放歌犹复哀王孙。十年兵阻西蜀道，九月霜雨东吴门。？裂布袍懒适市，萧条茇舍还依村。何缘处处无酒卖，故人数来空与论。
吕彦贞以诗见寄江舍次韵奉答·其一
作者：虞堪
朝代：明
体裁：七言律诗

失笑自甘成野老，放歌犹复哀王孙。十年兵阻西蜀道，九月霜雨东吴门。�裂布袍懒适市，萧条茇舍还依村。何缘处处无酒卖，故人数来空与论。
吕彦贞以诗见寄江舍次韵奉答·其二
作者：虞堪
朝代：明
体裁：七言律诗

白石先生多逸情，寄来好句如弥明。空江落木秋正下，流水行云日自生。神人忽张洞庭乐，老将复捷燕山兵。雄深雅健何可得，我一把咏身如轻。
听朱秉中鼓琴
作者：虞堪
朝代：明
体裁：七言律诗

潮落沧江月上时，衡门独客正栖迟。弹琴犹有嵇中散，对榻可无钟子期。蝴蝶翩翩迷晓梦，松风飒飒起秋思。水云别转潇湘曲，白露无声下竹枝。
吴下口占
作者：虞堪
朝代：明
体裁：七言绝句

吴王城下水连村，梅雨新晴海雾昏。谁复吹箫市朝变，夕阳芳草断人魂。
吴伯常家看桃花
作者：虞堪
朝代：明
体裁：七言律诗

二月一日走海涯，吴生邀我看桃花。重寻玄都定何日，且看赤城俱是霞。此番开颜阿母喜，他年得子小儿誇。蜂衙蝶阵浑扰扰，何处春来有汝家。
吴江
作者：虞堪
朝代：明
体裁：六言诗

三高祠前流水，五湖烟外孤篷。枫落吴江夜冷，高情都付渔翁。
咏异石
作者：虞堪
朝代：明
体裁：五言绝句

观山有奇术，捾此天地根。白云飞不去，一片玉浑沦。
咸林行为杨玺改葬乃祖作
作者：虞堪
朝代：明
体裁：古风

馀杭山前百战场，蒺藜满道多虎狼。黄尘茫茫白日惨，子独往也良慨伤。深衷愤不畏狼虎，极目苍天泪如雨。苍苍益高愁奈何，肠断咸林一抔土。黄肠下深九仞泉，我翁瘗此今百年。朱幡玉节久寂寞，黄鹂碧草空留连。回首东吴三百里，无限好山并好水。誓收寒骨閟幽函，与翁来归此山里。佳城再卜再刲树，麦饭椒浆好时祀。慈乌还来共栖止，慰我生存保终始。嗟哉杨公好孙子，人生蜉蝣在天地。间关谁复顾生死，骨肉恩深固如此。嗟哉杨公好孙子。
嘉兴水西寺
作者：虞堪
朝代：明
体裁：七言律诗

宣城水西不可到，秀州水西今独游。太白才情真放逸，牧之人物更风流。诸天问法元无相，千载题诗在上头。人世古今同一梦，劫灰烟瞑五湖秋。
夜雨水竹居听弹筝
作者：虞堪
朝代：明
体裁：五言律诗

繁溜响檐牙，深堂静不哗。坐来听夜雨，歌起酌春霞。烛小银花坠，筝低玉柱斜。俄闻关塞曲，飘忽思如麻。
如舟亭为沈子和氏赋松雪翁所书扁
作者：虞堪
朝代：明
体裁：七言律诗

东老作亭东海头，开窗盘礴坐如舟。花飞酒幔云高捲，竹映书签水乱流。留客可看清剡雪，学仙应过洞庭秋。只从占得鸥波渌，却笑王孙赋远游。
姑胥山
作者：虞堪
朝代：明
体裁：六言诗

不见旧时台榭，空闻千古风流。满地山花落去，几番麋鹿来游。
安素处士畴隐次郑遂昌韵
作者：虞堪
朝代：明
体裁：七言律诗

沧海扬尘澒洞时，茫茫白日闪朱旗。田间勿怪小结屋，世上更谁能采芝。烟雨荒村归牧竖，风波极浦见渔师。清晨出耕晚入息，三尺黄鱼足办炊。
宫词
作者：虞堪
朝代：明
体裁：七言绝句

想凤停针刺绣纹，沈沈别殿锁重门。棠梨枝上三更月，雪色冰轮不见痕。
宿坚公房咏高丽石琉璃
作者：虞堪
朝代：明
体裁：五言律诗

石灯如仰月，云截水光寒。不为山灵秘，应从海若刓。中虚长寂照，表净即空观。绝胜青黎杖，寥寥伴夜阑。
宿黎里普济院书壁怀南邦长老
作者：虞堪
朝代：明
体裁：七言律诗

空花室里听清秋，身世俱忘得自由。风雨萧条来北窦，蒹葭瑟缩响南洲。瞿昙喻法开金像，禅衲当机竖玉楼。却话西余山下客，在川何不棹归舟。
寄南浔潘隐君草堂
作者：虞堪
朝代：明
体裁：五言律诗

湖头隐居好，竹树日萧森。对酒花当面，焚香鹤在阴。青山应似旧，岐路只如今。潘令思吾否，高情足谩吟。
寄徐生
作者：虞堪
朝代：明
体裁：七言律诗

积雨新晴三月初，好风轻飏落花疏。阖庐浦上安渔艇，槜李城边问客居。吏牍可閒还复尔，亲庭常省近何如。一春未得南来信，绿树阴时想过予。
寄徐生兼柬廉愚谷上人
作者：虞堪
朝代：明
体裁：五言律诗

之子病来久，缘情多苦吟。经旬不会面，镇日废弹琴。雨过江澄练，梅酸树合阴。文殊应在座，摩诘好论心。
寄朱叔重画山水卷
作者：虞堪
朝代：明
体裁：五言律诗

娄东朱叔重，满卷画云烟。过越乘山轿，归吴放野船。危峰苍鹘上，远树白鸥前。每惬幽寻意，题诗为尔贤。
寄淀湖邓高士
作者：虞堪
朝代：明
体裁：七言律诗

故人消息近何如，一别经年未得书。世事似棋犹自弈，湖光如淀不妨渔。风尘定阻王乔舄，山野或容陶令居。我亦从来绝泥滓，何缘方外学清虚。
寄湖州潘公颖
作者：虞堪
朝代：明
体裁：七言绝句

看花长想曲江春，燕子东风聚散频。君向水精宫里住，题诗还近玉堂人。
寄王明仲
作者：虞堪
朝代：明
体裁：七言绝句

西湖何处好题诗，落日西泠唱竹枝。团扇晚停眉黛敛，水寒休弄玉参差。
寄王明仲寓杭
作者：虞堪
朝代：明
体裁：七言律诗

山中幽事梦不尽，爱我王生每画之。春及把犁耕绿野，晓来携瓮汲清漪。桃花泛处渔舟窅，藤刺长时鸟道危。四十漂沦归计拙，一看一画一题诗。
寄邓高士
作者：虞堪
朝代：明

海上玄真子，能诗似谪仙。从来披鹤？，长上钓渔船。袖有雌雄剑，囊无子母钱。一壶春自足，应不问先天。
寄邓高士
作者：虞堪
朝代：明
体裁：五言律诗

海上玄真子，能诗似谪仙。从来披鹤�，长上钓渔船。袖有雌雄剑，囊无子母钱。一壶春自足，应不问先天。
寄题先月楼
作者：虞堪
朝代：明
体裁：七言律诗

海上陈郎百尺楼，月来先得水天秋。为凭碧落无尘界，故见沧溟彻夜流。兔魄一生通汗漫，蟾光才露作神游。何时去倚危阑曲，更为题诗在上头。
寄题湖州沈自诚水竹居
作者：虞堪
朝代：明
体裁：七言律诗

水竹之居清且幽，休文无恙在湖州。渊鱼或跃谁同咏，鸣凤安栖不易求。镇日输君常把钓，何年著我一维舟。共烧蜡烛听春雨，高卧清风八咏楼。
寄马民立在越上并简盂季成
作者：虞堪
朝代：明
体裁：七言律诗

半生书剑各飘零，千里相思望窅冥。春水鸥边吴树绿，夕阳马上越山青。依刘已是同王粲，适度何由似管宁。故旧见君还问我，钓船只说寄烟汀。
寄魏秉中表兄
作者：虞堪
朝代：明
体裁：五言律诗

海上魏公子，风流忆汉貂。别来良契阔，时节竟萧条。岁暮沧江远，天寒白鹤遥。艰难慎行处，吾欲老渔樵。
寄黄高士鹤巢
作者：虞堪
朝代：明
体裁：七言律诗

五年不见黄高士，孝行如君岂得之。阮籍再生应有愧，颜丁不死即同辞。泷冈表里曾潸涕，陟屺诗成重所思。莫怪剡溪船不到，石尤风阻未堪期。
寓目
作者：虞堪
朝代：明
体裁：五言绝句

天远水复遥，白鸟独长往。当从息机人，发此天际想。
对雪
作者：虞堪
朝代：明
体裁：五言律诗

碧落瑶花满，分明属化工。江山如画里，天地只壶中。瑞应三番白，春无半点红。原头踏芳草，遮莫待东风。
山中独夜有怀江上故人
作者：虞堪
朝代：明
体裁：七言律诗

三更风露翻衾薄，万壑松涛到枕繁。江上故人宁隐豹，山中独客正听猿。兰烟剩馥乌皮几，烛影摇红白玉樽。月色滩声谁寂寞，思君清气满乾坤。
山家书壁
作者：虞堪
朝代：明
体裁：七言律诗

为爱山家人迹稀，往来浑觉市廛非。雷鸣谷里朝寻菌，雨过岩前日采薇。草泽底须人自弃，桃源真与世相违。他年未必无园绮，应是看云到晚归。
山家书壁遗老农
作者：虞堪
朝代：明
体裁：七言律诗

老农政喜黄梅雨，笑我何妨白昼眠。竹径鸟啼泥滑滑，稻畦蛙叫鼓阗阗。开沟放水将锄去，过岭看云借屐穿。性僻自嫌多懒散，空吟未遂卜居篇。
山家看花
作者：虞堪
朝代：明
体裁：七言律诗

汪洋巨泽控三吴，不为黄池入版图。大禹功成遗鼎在，夫差侈极故台无。渊灵尚护龙潜窟，国色才销鹿卧芜。神物在川辉日月，生民终古乐涵煦。
山居图
作者：虞堪
朝代：明

野人爱山披此图，芙蓉秀色如匡庐。莫知昔人结巢处，云松千尺今何如。阴崖瀑花落飞磴，冷烟石发生云梳。仙家别自有天地，乃见楼观皆琼琚。淋漓？洞元气湿，众木一脱秋风疏。石田得镵良可凿，缚茆便约幽人居。吾乡青城千万里，山可樵而水可渔。别来不觉几更改，两乌巢树还愁予。祗今浪迹纵萍梗，仰观頫视空趑趄。何当归来老其下，白日躬耕夜读书。
山居图
作者：虞堪
朝代：明
体裁：古风

野人爱山披此图，芙蓉秀色如匡庐。莫知昔人结巢处，云松千尺今何如。阴崖瀑花落飞磴，冷烟石发生云梳。仙家别自有天地，乃见楼观皆琼琚。淋漓�洞元气湿，众木一脱秋风疏。石田得镵良可凿，缚茆便约幽人居。吾乡青城千万里，山可樵而水可渔。别来不觉几更改，两乌巢树还愁予。祗今浪迹纵萍梗，仰观頫视空趑趄。何当归来老其下，白日躬耕夜读书。
山居次韵六首用起句题
作者：虞堪
朝代：明

山居何所有，檐窦过晴云。灵物寻常见，尘嚣绝不闻。花关蜂作阵，松径鹿成群。莫怪寻幽约，长来避俗纷。龙山宛若龙，飞舞出群峰。霖雨终须作，闲云或可从。萧条何处寺，隐约数声钟。倏幻听经去，天花雨九重。杂树带云栽，林间一径开。好莺鸣不绝，独鹤去还来。密荫生青霭，闲花落紫苔。为吟清昼寂，操几数徘徊。胜绝为人誇，山中宰相家。琅玕皆翡翠，金弹是枇杷。玄圃生奇玉，丹炉养嫩芽。熟知方外事，不比世间奢。乳燕定新巢，翾翾过柳梢。自来帘幕下，不堕网罗交。细雨迷南陌，飞花接近郊。主家贫好在，破屋任人嘲。好山看不尽，一望一番登。崖险森如戟，泉甘冷若冰。鸣钟传下界，著屐上高层。不是石桥客，何由识老僧。
山居次韵六首用起句题·其一
作者：虞堪
朝代：明
体裁：五言律诗

山居何所有，檐窦过晴云。灵物寻常见，尘嚣绝不闻。花关蜂作阵，松径鹿成群。莫怪寻幽约，长来避俗纷。
山居次韵六首用起句题·其三
作者：虞堪
朝代：明
体裁：五言律诗

杂树带云栽，林间一径开。好莺鸣不绝，独鹤去还来。密荫生青霭，闲花落紫苔。为吟清昼寂，操几数徘徊。
山居次韵六首用起句题·其二
作者：虞堪
朝代：明
体裁：五言律诗

龙山宛若龙，飞舞出群峰。霖雨终须作，闲云或可从。萧条何处寺，隐约数声钟。倏幻听经去，天花雨九重。
山居次韵六首用起句题·其五
作者：虞堪
朝代：明
体裁：五言律诗

乳燕定新巢，翾翾过柳梢。自来帘幕下，不堕网罗交。细雨迷南陌，飞花接近郊。主家贫好在，破屋任人嘲。
山居次韵六首用起句题·其六
作者：虞堪
朝代：明
体裁：五言律诗

好山看不尽，一望一番登。崖险森如戟，泉甘冷若冰。鸣钟传下界，著屐上高层。不是石桥客，何由识老僧。
山居次韵六首用起句题·其四
作者：虞堪
朝代：明
体裁：五言律诗

胜绝为人誇，山中宰相家。琅玕皆翡翠，金弹是枇杷。玄圃生奇玉，丹炉养嫩芽。熟知方外事，不比世间奢。
岩居高士图歌次韵
作者：虞堪
朝代：明
体裁：古风

山高性所乐，好山何处无。平生乐山夜入梦，神游历历皆方壶。浮云满空任舒卷，把笔题诗傲轩冕。长松如龙鳞满身，风雨年年长苍藓。结巢绝爱当岩阿，平地白云如涌波。落叶萧萧作飞雨，自看山中秋色多。日夕樵歌响幽谷，啼鸟关关乱林木。几年种术茅公山，更弄渔舟武夷曲。山中过惯真脱尘，但看日月不记春。岩居高士莫笑我，我亦本是青城人。自愧长年不归去，遇舜逢尧竟忘虑。一船烟雨在江南，画里看山真得趣。桃花水生春尚寒，西来雪岭雪不乾。出门千里更万里，无缘缩地何其难。
张商画竹歌
作者：虞堪
朝代：明
体裁：古风

洞庭张商爱修竹，放笔从衡写千幅。世上今无玉局翁，胸中自有筼筜谷。黄金易成金错刀，石室洒洒生秋毫。凤凰飞去空寥寥，张商落墨何其高。
心远楼为瀚上人赋并发同席郑明府一笑
作者：虞堪
朝代：明
体裁：七言律诗

东吴胜地黄山麓，北海上人心远楼。闲爱白云飞海峤，静听春雨过沧洲。复公诗好不可压，郑老官馀曾共游。荠滑笋肥加晚饭，得参世外有扬州。
悼坚上人
作者：虞堪
朝代：明
体裁：七言律诗

挥毫草草入狂颠，岁月犹题破国前。郭隗不言才漫尔，田单失计事徒然。穴中虎子终探物，梦里麟儿底诧贤。总为有生钟祸谶，绝怜无处托楼船。
成都使君王季野席上次韵奉呈橹巢初庵云林元素子素诸公
作者：虞堪
朝代：明

隐者分湖住，高士云林栖。蒹葭散汀看鸥去，桃花隔屋闻鸡啼。每同杖屦踏春堤，诗筒酒榼前后提。公子风流乃相爱，缕引婵娟生叆叇。纤歌细舞交驩从，翠珰玉佩花茏䓗。兰亭之下暮春会，飞觞列坐千载同。莫讶眉山长帽翁，高谈雄辩颜酡红。颓然自谓谪仙侣，欲举万象超鸿濛。月丘子，陶朱公，人间岁月驹过隙，不饮莫待两鬓成衰蓬。君不见东风晓作梨花梦，白雪飞来已半空。
成都使君王季野席上次韵奉呈橹巢初庵云林元素子素诸公
作者：虞堪
朝代：明
体裁：古风

隐者分湖住，高士云林栖。蒹葭散汀看鸥去，桃花隔屋闻鸡啼。每同杖屦踏春堤，诗筒酒榼前后提。公子风流乃相爱，缕引婵娟生叆叇。纤歌细舞交驩从，翠珰玉佩花茏葱。兰亭之下暮春会，飞觞列坐千载同。莫讶眉山长帽翁，高谈雄辩颜酡红。颓然自谓谪仙侣，欲举万象超鸿濛。月丘子，陶朱公，人间岁月驹过隙，不饮莫待两鬓成衰蓬。君不见东风晓作梨花梦，白雪飞来已半空。
拜郊台
作者：虞堪
朝代：明
体裁：七言律诗

吴王城外拜郊台，山色湖光共绕回。终古翠华随水去，何年玉牒为天开。斜阳一笛牛羊下，细雨千帆云鸟来。忠死佞存堕霸业，登临不尽客兴哀。
新岁次韵沈存斋
作者：虞堪
朝代：明
体裁：七言律诗

满卜今年见小康，莫疑蓍短复龟长。野鸥久识沧洲趣，海鹤终期寥廓翔。日转山河蟠淑气，春回草树发天香。先生自种门前柳，已似新鹅与酒黄。
施宜之处士隐雅宜山守先人茔与某先陇为邻承寄柳道傅太常所撰其墓铭见示因诗奉酬
作者：虞堪
朝代：明
体裁：七言律诗

雅宜山在玉遮东，联络诸峰远望中。一自佳城封马鬣，常时神气接鸿濛。穹碑述德金门彦，高隐承家白发翁。我亦欲归从杖屦，共歌击壤乐淳风。
施架阁池上夜饮联句
作者：虞堪
朝代：明
体裁：七言排律

槽头醁醑倒不尽，池上梅花开欲齐。今日好怀良足慰，百年高兴若为题。银灯绚席珊瑚烂，綵笔联诗锦绣迷。细雨作花檐际落，清歌如缕拍中低。浑忘司马青衫湿，似听宫莺绿树啼。公子金猊烧笃耨，美人犀筋劝驼啼。也知北海能豪杰，况有东方善滑稽。腰细舞低翻弱柳，手纤杯重压柔荑。先判五夜同倾倒，未信三边尚鼓鼙。倏忽年华梁旦暮，风流人物晋东西。江湖空阔鸿偏到，梧竹高低凤独栖。乘兴放船来笠泽，散愁投辖忆浔溪。襟期久矣交如漆，笑谑颓然醉似泥。潮涨空滩移舴艋，雨晴何处看凫鹥。会须发达摅忧愤，慎勿登临动惨悽。失喜今宵是何夕，酒阑起舞忽闻鸡。
旅怀
作者：虞堪
朝代：明
体裁：七言律诗

野阁篝灯独夜时，苦愁风雨失归期。梦回蜀道关山险，行尽江南草木衰。纵酒为怜花落去，懒眠重恨月来迟。不知鸣凤飞何处，老却梧桐第一枝。
旅赠王宗善
作者：虞堪
朝代：明
体裁：七言律诗

江湖独客转飘蓬，一雨愁兼半月风。正哭穷途如阮籍，忽逢佳士即王戎。故园春去无多燕，此日南飞几个鸿。甚喜得君相慰藉，深惭花落酒樽空。
旅馆与陆季宏对榻
作者：虞堪
朝代：明
体裁：五言律诗

旅榻联宵话，心期一寸冰。春风欹玉树，夜雨落寒灯。世事嗟馀耳，人情见武陵。男儿四方志，摇落岂无凭。
旧筝
作者：虞堪
朝代：明
体裁：五言绝句

雁逐暮云断，蝉惊秋梦寒。萧条关塞曲，不复和愁弹。
早春述怀·其六
作者：虞堪
朝代：明
体裁：七言绝句

河边残雪未全销，怪底春来暖尚遥。好待东风剪芳草，马蹄踏遍赤阑桥。
昔先太史与白云閒上人憩此今三十年矣而壁间遗墨尚新瞻仰徘徊不胜流涕因赋此以识岁月云
作者：虞堪
朝代：明
体裁：五言律诗

华星不可摘，飞雨若为听。忽暝翻巴峡，兼秋响洞庭。甲兵连夜洗，丝竹暂时停。几度销银烛，沉思赋窅冥。
春兴
作者：虞堪
朝代：明
体裁：七言律诗

十日寒风剪落梅，东西撩乱雪盈堆。王孙何处寻芳草，野老多情立旧苔。顿觉繁华随水去，断无行迹过桥来。黄昏寂寞徘徊久，安得清樽为尔开。
春兴
作者：虞堪
朝代：明

詹尹如何为卜休，闲身犹住海边楼。一春风雨知多少，花落莺啼并作愁。原头芳草绿如茵，寒食江南已过春。飞絮漫天兼绕路，落花如海倍愁人。
春兴·其一
作者：虞堪
朝代：明
体裁：七言绝句

詹尹如何为卜休，闲身犹住海边楼。一春风雨知多少，花落莺啼并作愁。
春兴·其二
作者：虞堪
朝代：明
体裁：七言绝句

原头芳草绿如茵，寒食江南已过春。飞絮漫天兼绕路，落花如海倍愁人。
春日漫兴
作者：虞堪
朝代：明

甫里祠前春雨晴，阖庐浦口海潮生。白鸥聚处蒲芽短，惊起轻轻荡桨鸣。几阵飞花扑高树，一声啼鸟正当门。閒拈綵笔无题处，写得江南过雨痕。夕阳半落乌衣巷，春树多迷绿野堂。无事山樵虽不出，也愁风雨暗高岗。去年一得河边信，万户千门掩粪泥。不觉风烟惨江上，也无豚栅与鸡栖。桑条齐绿柳毵毵，又见人家卜养蚕。到处落花随雨后，半分春色在江南。西塞山边吹战尘，南阳原上草如茵。谁将宋玉伤春句，说向登临感慨人。
春日漫兴·其一
作者：虞堪
朝代：明
体裁：七言绝句

甫里祠前春雨晴，阖庐浦口海潮生。白鸥聚处蒲芽短，惊起轻轻荡桨鸣。
春日漫兴·其三
作者：虞堪
朝代：明
体裁：七言绝句

夕阳半落乌衣巷，春树多迷绿野堂。无事山樵虽不出，也愁风雨暗高岗。
春日漫兴·其二
作者：虞堪
朝代：明
体裁：七言绝句

几阵飞花扑高树，一声啼鸟正当门。閒拈綵笔无题处，写得江南过雨痕。
春日漫兴·其五
作者：虞堪
朝代：明
体裁：七言绝句

桑条齐绿柳毵毵，又见人家卜养蚕。到处落花随雨后，半分春色在江南。
春日漫兴·其六
作者：虞堪
朝代：明
体裁：七言绝句

西塞山边吹战尘，南阳原上草如茵。谁将宋玉伤春句，说向登临感慨人。
春日漫兴·其四
作者：虞堪
朝代：明
体裁：七言绝句

去年一得河边信，万户千门掩粪泥。不觉风烟惨江上，也无豚栅与鸡栖。
昭明寺暹上人房次韵题壁
作者：虞堪
朝代：明
体裁：五言律诗

脱俗经云壑，寻僧到竹房。林飙发虚籁，潭影落天光。净观禅心寂，清斋道味长。南山寺相对，结屋好邻傍。
有所思
作者：虞堪
朝代：明
体裁：乐府曲辞

美人不来眇何许，路傍芳草绿萋萋。桃花春浪半篙浅，恨隔三千弱水西。
望湖亭
作者：虞堪
朝代：明
体裁：七言律诗

望湖亭子横山半，水色山光落槛前。前辈风流今已矣，野人登眺独悽然。鹤鸣华表谁同听，犬上东门莫自牵。谩把一杯消客恨，五湖何事别乘船。
朝阳篇
作者：虞堪
朝代：明
体裁：古风

大明隐蒙汜，韬韫万世光。三浴一出海，盈盈上扶桑。发机遂动息，幽眇复张皇。融结川岳丽，昭回云汉章。所以旸谷宾，若稽在陶唐。希天建至极，放勋被遐荒。悠悠则万圣，荡荡名无疆。孰云时害丧，违之靡不忘。三纲既沦斁，九法遂乖张。斯须浸颇僻，终古失馨香。馀孽留简帛，乌得垂衣裳。参两讵无端，秉彝实有常。暹也父命名，钦哉究元良。求之得馀师，字之以朝阳。凤凰不世有，维时鸣高冈。览辉用比德，景瑞期远翔。文献乃足徵，嘉言斯孔彰。冠礼久已废，请训独可尚。俨如三加祝，宾主迭在堂。虞生鄙何述，斐然不知量。观象咏元化，稽经陈否臧。希天复希圣，质说几荒茫。易称健不息，君子当自强。惜阴既云哲，失道还受伤。夙夜审出处，悠久慎行藏。群物岂违忤，欣欣乐其昌。颠沛造次间，操德其何爽。勖哉保厥始，寿考有馀庆。作诗以咏叹，永矢慎勿忘。平旦再仰察，庶几予匪狂。
朱叔仲山水引为邹生作
作者：虞堪
朝代：明
体裁：古风

看山朝不饭，画山夜不眠。西蜀书生有此过傅癖，呼镫索酒忘青年。东吴朱家叔仲子，爱画更觉入骨髓。清晨起来头不梳，快展溪藤拨秋水。长年买船上会稽，耶溪云门随所之。越人煮海竞取富，孰肯相逐探幽奇。归来自喜胸腹饱，磊磈峥嵘挥不了。东家帧子高丈寻，落笔唯嗔烟嶂小。邹生拜揖长衣裾，得画一纸七尺馀。就中貌得戴安道，一丘一壑松两株。前年我亦画匡庐，还有松巢安读书。昔年李太白，最爱云端蕖。焦桐不著童子抱，先生自是乘篮舆。仙人自在第九叠，牧竖樵夫皆可居。朱叔子，邹阳生，世俗那辨关与荆。齐君不好瑟，王子自吹笙。何当与子坐待海晏风尘清，更作昆崙顶上行。
朱泽民山水歌
作者：虞堪
朝代：明
体裁：古风

江山青青江水绿，市上何人吹紫竹。避暑宫前不见春，落花满地游麋鹿。千古江山列画图，朱侯解写咫尺烟模糊。扁舟依然在洲渚，应可自此归五湖。昔人去者今有无，昔人去者今有无。
李士贤检校使吴
作者：虞堪
朝代：明
体裁：五言律诗

使者来吴日，多君属后车。全家当国难，孤直保民馀。秉节心仍壮，扬名信不虚。怀忠独怜孝，珍重史官书。
柬倪季敏南墅隐居
作者：虞堪
朝代：明
体裁：五言律诗

季也端脩士，高閒独闭门。桑麻深雨露，鸡犬自朝暾。设以南州榻，陶然北海樽。何时觅渔者，相逐到桃源。
桃花画眉曲
作者：虞堪
朝代：明
体裁：古风

春禽踏南枝，新柳拂蛾眉。东风一何浅，花间声宛转。君不见秋乌一夜啼金井，裁衣寄远剪刀冷。便是苏山窈窕娘，愁对离鸾亦断肠。
梦綵堂
作者：虞堪
朝代：明
体裁：七言律诗

高堂白发不胜簪，尚有天涯游子吟。老莱斑衣每入梦，春晖寸草难为心。万里关山阻南国，五色凤凰鸣上林。东风几度桐江绿，蝴蝶飞来春已深。
横塘
作者：虞堪
朝代：明
体裁：六言诗

越来溪头暮雨，姑苏城外横塘。黄帽就船炊饭，绿鬟隔岸鸣榔。
次危大参韵送相德谦之台州别驾
作者：虞堪
朝代：明
体裁：七言律诗

一上沧溟万里船，便朝金阙九重天。远臣艰棘曾身践，圣主哀怜有旨传。别驾之官台宿近，长安举首日华边。故人珍重文章在，报政行看不负贤。
次席帽山人王原吉韵赠石林上人
作者：虞堪
朝代：明
体裁：五言律诗

石林峨海刹，杰出大方家。说偈瓶翻水，看经席散花。秋听潮信急，夜坐月痕斜。借问穷源客，曾乘几度槎。
次韵坚上人秋怀
作者：虞堪
朝代：明
体裁：七言律诗

曾策羸骖笑独骞，秋风瑟缩楚南天。好诗都拾奚囊里，得句频过佛寺前。坐傲浮云栖乱叶，生憎急管杂繁弦。而今头白心如水，惟有愁情到极边。
次韵奉答韩景中姻表戍见寄
作者：虞堪
朝代：明

离愁迢递每相干，劲草支风也自寒。切莫凭高叹摇落，举头见日是长安。世路羊肠不可之，强将情绪托新诗。素丝黄黑岐南北，政是长悲痛哭时。
次韵奉答韩景中姻表戍见寄·其一
作者：虞堪
朝代：明
体裁：七言绝句

离愁迢递每相干，劲草支风也自寒。切莫凭高叹摇落，举头见日是长安。
次韵奉答韩景中姻表戍见寄·其二
作者：虞堪
朝代：明
体裁：七言绝句

世路羊肠不可之，强将情绪托新诗。素丝黄黑岐南北，政是长悲痛哭时。
次韵戏答坚公赋木犀
作者：虞堪
朝代：明
体裁：七言绝句

青冥昨夜御天风，采得金丹下月中。普散十方香世界，莫教鼻观塞双筒。
次韵朱北窗阻雨留江馆对榻
作者：虞堪
朝代：明
体裁：七言律诗

落花如海乱西东，绿水青山旧日同。无奈春光轻易晚，不知行路几时通。竹深野鸟频呼雨，浪滚江豚正转风。苦欲留君休解缆，剪灯联榻话飘蓬。
次韵沈仲说洞庭秋晚
作者：虞堪
朝代：明
体裁：五言律诗

时花媚秋色，落日澹晴辉。橘亚丹枫树，江分白鸟矶。围棋应遁迹，把钓或忘归。谩道因诗瘦，高情深翠微。
次韵海上还
作者：虞堪
朝代：明
体裁：七言律诗

问君何处觅玄洲，还作东方海上游。瑶草只从方士寄，蟠桃那许世人谋。尘飞恍惚千年劫，槎转虚空八月秋。但怪晨光多变见，元龙不是蜃为楼。
次韵答公权见贻之句
作者：虞堪
朝代：明
体裁：七言律诗

一自风尘澒洞时，百年身世转堪悲。岂无怀抱同千古，谁共登临望八垂。为客谩投鹦鹉赋，伤春多在杜鹃诗。穷途覆辙迟回久，莫道为轮不用规。
次韵答王性中
作者：虞堪
朝代：明
体裁：七言律诗

华馆春风昔往来，翻成车鞅逐尘埃。狂游自讶飞龙剑，落魄浑忘花鸽杯。天地一沤身未老，关河万里路还开。欲将短笛吹佳调，又惜江城玉树梅。
次韵答甬东方彦脩见寄并柬徐生
作者：虞堪
朝代：明
体裁：七言律诗

避地每承先枉问，躬耕无计服勤劬。兵戈南北家千里，风雨蒹葭海一隅。故旧岂闻真国士，笑谈唯爱老渔夫。烦君为觅蓬莱路，徐福楼船近有无。
次韵答阮维则
作者：虞堪
朝代：明
体裁：七言律诗

蹇予十载漂沦客，奈此一春风雨何。泥没畏途人迹断，草掀荒屋漏痕多。长怀鸟道行行险，却著骡纲事事驮。万里穷愁逢阮籍，竹林虽近未能过。
次韵赋王明仲分菊
作者：虞堪
朝代：明
体裁：七言绝句

就地分花入瓦盆，南风吹雨昼昏昏。几时帘幕秋香满，引看飞来野蹀魂。
次韵陆高士见寄
作者：虞堪
朝代：明
体裁：七言律诗

美人相别意何长，世路悠悠曲似肠。军马野中犹格斗，渔船江上亦凄凉。连年甫里同茶灶，何日成都问草堂。惆怅沙鸥随所适，东飘西泊似无乡。
汗漫游与姚子静钱公权壁上人同赋
作者：虞堪
朝代：明
体裁：七言律诗

我亦身从汗漫游，逍遥海上觅玄洲。遍探龙藏三千界，一驻鸾笙五百秋。不用灵槎通绝域，底须神骏蹴昆丘。臭帤即是人间世，谁共蜉蝣乐未休。
江村渔隐
作者：虞堪
朝代：明
体裁：五言律诗

微茫烟水窟，窈窕野人家。屋里容书几，门前著钓槎。桃花春涨漫，桑树昼阴斜。欲问玄真子，栖迟几岁华。
江渚移居
作者：虞堪
朝代：明
体裁：七言律诗

柴关临水野人居，思满沧洲老钓渔。落木两山秋色远，淡烟孤鸟晚晴初。底非江左袁宏渚，可是隆中葛亮庐。故旧几人同笑傲，兵尘十载谩踌躇。
沧波
作者：虞堪
朝代：明
体裁：五言绝句

沧波眇碧落，芦叶生秋风。一船不结缆，长啸月明中。
沧浪操
作者：虞堪
朝代：明
体裁：琴操

汎沧浪猗毋泊我舟，通汗漫猗毋遏我游。彼湛湛猗既玄以黝，物扰扰猗其盍以脩，夫滔滔猗吾宁与休。孰知我猗不我为俦。叹自取猗从者惟由。
浔南书事
作者：虞堪
朝代：明
体裁：五言律诗

偶即浔南地，川原路欲芜。老翁行乞食，稚子幼还扶。未放开河卒，犹差守戍夫。为农那可卜，愁我在江湖。
海上丹房联句
作者：虞堪
朝代：明

秋高候海月，夜宿丹房清。紫气动琼户，白光摇素楹。霜凝万手杵，火伏三足铛。煌煌竖玉井，烂烂连赤城。变合铅永髓，交媾龙虎精。所以灵毓秘，服之身形轻。三花常结子，一胎忽腾婴。后天竟不死，终古真长生。孰云迈周？，政为凌商彭。乾坤大莫测，日月悭其行。大椿阅春秋，微虫啸昏明。造化几不息，循环互相成。天渊一飞跃，韝冶徒煎烹。道体讵割裂，名言孰纷争。超然万象表，蕞尔群目盲。扶摇鲲鹏化，？欿蝇蜹营。畴能较巨细，何用嗤辱荣。安期既遁世，鲁连亦逃名。飞度海水弱，鞭驱石梁平。完完白盘上，滟滟金波倾。犀光微照耀，怪状毕露呈。鳌戴涌兀突，鲸奔触喧轰。灵鼍杂鱼媵，舞若唯能狞。蜃吐起氛雾，豚喷飞沫霙。鲛呈绡错落，蚌献珠荧晶。一一苍螭立，双双赤鲩趟。何物比目鲽，况尔丫头？。鳖甲竟六缩，虾䖳难独撑。飘飖驻羽节，的皪蜚佩瑛。琴生跃鲤出，王子跨鹤迎。龙琯碎碣石，螺觥吸沧瀛。放此宽大量，解以无何酲。划然悟忘返，归欤咏遐征。既御鸿濛气，当作欸乃声。谪天本奇术，缩地若偶抨。局蹐顷步势，呼吸万里程。坐我已机席，笑子犹庭闳。葳蕤覆肺盖，踊跃鎗心兵。齿鼓击訇坎，音钟叩噌吰。婆娑？以发，傲兀瞪而瞠。微吟涩庄籁，独茧缫娲笙。鏦琤间金石，雰霏乱玑珵。䥫画逗溜壁，牙签响风棚。惊蛇逐毛颖，飞虹捲陶泓。万卷在手破，五车于腹盛。鬼谷应蓍策，罗浮證棋枰。果有弈局事，岂无高世情。室剑商镂绣，囊琴蜀锦赪。得趣始破绝，有神终合并。蒸炉萤焌焌，茗釜蛴嘤嘤。银丝过行脍，玛瑙重出？。神枣异桃核，仙芝类蓂茎。瓜开犀落瓠，榴破珠倾樱。红擘烂于火，青剖圜若缨。丹分盎大橘，殷对合抱柽。魁杓落睒睒，蒲牢发鈜鈜。齁鼾总辟易，猛省浑{耳堅}？。药兔罢秋捣，窗鸡候晨鸣。霜结鸳颈瓦，灯灺雁足檠。舞兴憵憵起，侠气冲冲横。客豪思横发，童倦嗔屡赓。冥搜入古差，狂歌错锵铿。啁啁泣魍魉，呱呱叫猱猩。真令东方白，尽使鬼神惊。
海上丹房联句
作者：虞堪
朝代：明
体裁：古风

秋高候海月，夜宿丹房清。紫气动琼户，白光摇素楹。霜凝万手杵，火伏三足铛。煌煌竖玉井，烂烂连赤城。变合铅永髓，交媾龙虎精。所以灵毓秘，服之身形轻。三花常结子，一胎忽腾婴。后天竟不死，终古真长生。孰云迈周�，政为凌商彭。乾坤大莫测，日月悭其行。大椿阅春秋，微虫啸昏明。造化几不息，循环互相成。天渊一飞跃，韝冶徒煎烹。道体讵割裂，名言孰纷争。超然万象表，蕞尔群目盲。扶摇鲲鹏化，�欿蝇蜹营。畴能较巨细，何用嗤辱荣。安期既遁世，鲁连亦逃名。飞度海水弱，鞭驱石梁平。完完白盘上，滟滟金波倾。犀光微照耀，怪状毕露呈。鳌戴涌兀突，鲸奔触喧轰。灵鼍杂鱼媵，舞若唯能狞。蜃吐起氛雾，豚喷飞沫霙。鲛呈绡错落，蚌献珠荧晶。一一苍螭立，双双赤鲩趟。何物比目鲽，况尔丫头�。鳖甲竟六缩，虾䖳难独撑。飘飖驻羽节，的皪蜚佩瑛。琴生跃鲤出，王子跨鹤迎。龙琯碎碣石，螺觥吸沧瀛。放此宽大量，解以无何酲。划然悟忘返，归欤咏遐征。既御鸿濛气，当作欸乃声。谪天本奇术，缩地若偶抨。局蹐顷步势，呼吸万里程。坐我已机席，笑子犹庭闳。葳蕤覆肺盖，踊跃鎗心兵。齿鼓击訇坎，音钟叩噌吰。婆娑�以发，傲兀瞪而瞠。微吟涩庄籁，独茧缫娲笙。鏦琤间金石，雰霏乱玑珵。铁画逗溜壁，牙签响风棚。惊蛇逐毛颖，飞虹捲陶泓。万卷在手破，五车于腹盛。鬼谷应蓍策，罗浮證棋枰。果有弈局事，岂无高世情。室剑商镂绣，囊琴蜀锦赪。得趣始破绝，有神终合并。蒸炉萤焌焌，茗釜蛴嘤嘤。银丝过行脍，玛瑙重出�。神枣异桃核，仙芝类蓂茎。瓜开犀落瓠，榴破珠倾樱。红擘烂于火，青剖圜若缨。丹分盎大橘，殷对合抱柽。魁杓落睒睒，蒲牢发鈜鈜。齁鼾总辟易，猛省浑■�。药兔罢秋捣，窗鸡候晨鸣。霜结鸳颈瓦，灯灺雁足檠。舞兴憵憵起，侠气冲冲横。客豪思横发，童倦嗔屡赓。冥搜入古差，狂歌错锵铿。啁啁泣魍魉，呱呱叫猱猩。真令东方白，尽使鬼神惊。
海岸图
作者：虞堪
朝代：明
体裁：五言绝句

海岸水西流，看山正倚楼。迢迢烟九点，笑指是齐州。
渔船早起次韵
作者：虞堪
朝代：明
体裁：七言律诗

舟泊芦花雪满窗，晓钟烟寺已微撞。鸡啼草屋星垂地，鸦散枫林月堕江。拙计祇甘持钓去，闲心何必竖幡降。起来惊破沙鸥梦，飞度前汀又一双。
游宋胡少师横山福寿兰若次韵书壁
作者：虞堪
朝代：明
体裁：五言律诗

每到横山麓，都违濯世氛。僧留夜听雨，我自日看云。历历前朝寺，桓桓给事坟。凄凉莫嗟感，竹帛已传闻。
湖村夜泊
作者：虞堪
朝代：明
体裁：五言律诗

岁晚过湖边，缘村夜泊船。数家馀破屋，几度断吹烟。病犬惊篱罅，饥乌叫树颠。问津无处所，寒月照人眠。
澄江季丙卿留饮客邸
作者：虞堪
朝代：明
体裁：五言律诗

一勺钱溪水，半年澄客心。风尘增感慨，山水倦登临。处处群游在，林林众木森。持杯骋怀思，还沛听佳音。
灵岩寺
作者：虞堪
朝代：明
体裁：六言诗

响屧回廊何处，来寻陈迹都非。日暮疏钟孤起，白云岩下僧归。
烧得丹成似日红别来人世领春风谁知非色非空界鼻管掀天便不同
作者：虞堪
朝代：明
体裁：七言绝句

罗浮梦里玉人遥，湘水春深泣翠绡。喻得空王无上法，诸天随喜作香飘。
爱日堂为于和仲赋
作者：虞堪
朝代：明
体裁：古风

于君之家临具区，躬耕把钓何勤劬。爰作新台奉亲乐，婴啼拙舞将驩娱。知君綵衣常自著，匪独乐尔怡妻孥。上堂朝夕具甘旨，列以羔豚兼莼鲈。称觞愿亲百岁寿，无由驻目忘朝晡。长年树桑阴满户，林中夜夜巢慈乌。服劳恐辱子事尽，生祥下瑞天理符。君不见东家万厦畜有馀，生儿二十不读书。崇朝街里调鞍马，不肯堂中问起居。又不见西家有子怀明珠，十年辞家远游去，天下豪狭相奔趋。白发之亲双眼枯，令名既失身受污。于君于君非尔徒，于君于君非尔徒。
牧心斋题壁示叔介
作者：虞堪
朝代：明
体裁：七言绝句

牧心斋里坐来深，万古原思直至今。化化生生无别事，但教驯狎莫亏侵。
玉垒词
作者：虞堪
朝代：明
体裁：七言绝句

玉垒峰头月落西，碧鸡祠下杜鹃啼。江南倦客多归思，忆踏扁舟泛五溪。
王使君季野飞云楼宴集
作者：虞堪
朝代：明
体裁：五言律诗

翠黛生微晕，阑干下夕阳。乱蛙喧鼓吹，芳草满池塘。歌按黄金缕，诗传锦绣囊。焦桐谁自弄，还问蔡中郎。
王明仲游海云兰若折锦带花贮瓶中索赋绝句
作者：虞堪
朝代：明
体裁：七言绝句

举手拈来笑似人，海云飞堕一枝春。临风看舞双衔凤，安得徐生便写真。
瓢隐画歌
作者：虞堪
朝代：明
体裁：古风

溪上昨日风雨来，溪上船子冲潮回。白鸥微茫波岛屿，绿树恍惚迷尘埃。烟昏气黑夜滂渤，石梁茅屋多倾颓。壶公画里何悠哉，写此世外之蓬莱。弱水不渡良可哀。
用先叔祖韵寿薛鹤斋道人
作者：虞堪
朝代：明
体裁：七言律诗

练海秋风若捲涛，辽天得与鹤同遨。人间不老三花树，天上初分五色桃。甲子每书聊自记，姓名千载复谁逃。等閒谈笑重阳近，又向樽前一举螯。
用唐綦母著作留题龙兴寺诗韵赠长老閒公白云
作者：虞堪
朝代：明
体裁：五言律诗

西蜀竟忘归，东林自掩扉。百年纯白发，独著旧缁衣。阅藏心源净，安禅鼻息微。天花如雨下，无个著空飞。
画鹤篇
作者：虞堪
朝代：明
体裁：古风

伊谁画此鹤，千载遗陈生。飘飘有仙气，相顾移蓬瀛。高吭修胫若长鸣，磊落昂藏睥太清。思凌霄汉不飞去，若有待者台阶平。群真昔朝上帝所，郁罗萧台隔风雨。鸾骖凤驭自钧天，却载瑶笙来下土。寥廓馀音世罕闻，聋听瞽辨徒纷纭。南岳真人既旋迈，五色云霞散华盖。棋声一响阑干空，人境皆非城郭在。自脱红尘世网中，直来玄圃沧洲外。陈生一从魏伯阳，上虞学道期翱翔。栖真笠泽瑞云观，长对此鹤悬斋房。坐读参同玩周易，造化机关洞探赜。乃知薛公画向通泉壁，十一通灵今绝迹。故为此鹤成爱惜，孰云道士青城客。久欲归赴玉局弈，但留壁间箭一只。海尘茫茫薄日色，何天一方来叹识。便冲碧落万里展雪翼，图南不使鹏先得。
留客听琴
作者：虞堪
朝代：明
体裁：七言绝句

楼中伯也兴不浅，座上中郎心欲归。晓蝶几番和梦去，秋鸿逐段拍波飞。
留题横塘般若寺
作者：虞堪
朝代：明
体裁：五言律诗

西郭横塘寺，开门对越溪。潮生沧海近，云起碧山低。浮世惊前梦，回廊觅旧题。重怀先太史，曾共白云栖。
登大觉寺琳公鉴湖楼
作者：虞堪
朝代：明
体裁：五言律诗

谈笑宝楼开，湖光劈面来。浮云空翳槛，明镜若为台。野鸟衔花去，潭龙作雨回。坐参真法境，无意想蓬莱。
登天池山发在公一笑
作者：虞堪
朝代：明
体裁：七言绝句

行穷水色与山光，觅得灵源到上方。蹑断翠厓云汉上，坐扪参井濯沧浪。
登穹窿山访张袁二道士
作者：虞堪
朝代：明
体裁：七言律诗

穹窿绝顶访仙居，燕坐高人石不如。一点红炉飞白雪，大千碧海掣金鱼。坐看日月浑沦转，笑指华夷寥廓虚。我亦飘飘生羽翰，不奔尘世五侯车。
白云为闲上人赋用郑子封先生韵
作者：虞堪
朝代：明
体裁：五言律诗

一片复一片，应无去住踪。悠扬轻似羽，变幻倏犹龙。宝月同瞻海，青莲别见峰。若招岩畔宿，飞散下堂钟。
盘门
作者：虞堪
朝代：明
体裁：六言诗

南两庙前霜柏，阖庐城下寒潮。风雨扁舟经过，伤心无复吹箫。
看帆四首
作者：虞堪
朝代：明

烟波江上使人愁，赢得开轩作卧游。底事千帆来袅袅，复同孤鸟去悠悠。迟回星斗宁搀落，快沓风云不暂留。瞬息安危由逆顺，转看身世亦同谋。蚤觉浮生类转蓬，江湖元不限西东。十年敛迹居林下，万里游情付梦中。开阖岂嫌梅子雨，往来难信石尤风。青山坐老堆黄发，奈尔滔滔泣路穷。一日几番云作阵，百年都若蚁旋堆。南金逐翠登燕埒，北罽随貂到楚台。采药已将童女去，浣纱曾送美人来。名奔利役何休歇，日落长天数去回。经过滟滪汎瞿唐，天险何如地险长。我爱越山投剡曲，君看吴水忆襄阳。季鹰思鲙乘高兴，司马探书念远乡。不是烟尘迷锦里，也还鸥燕逐牙樯。
看帆四首·其一
作者：虞堪
朝代：明
体裁：七言律诗

烟波江上使人愁，赢得开轩作卧游。底事千帆来袅袅，复同孤鸟去悠悠。迟回星斗宁搀落，快沓风云不暂留。瞬息安危由逆顺，转看身世亦同谋。
看帆四首·其二
作者：虞堪
朝代：明
体裁：七言律诗

一日几番云作阵，百年都若蚁旋堆。南金逐翠登燕埒，北罽随貂到楚台。采药已将童女去，浣纱曾送美人来。名奔利役何休歇，日落长天数去回。
看帆四首·其二
作者：虞堪
朝代：明
体裁：七言律诗

蚤觉浮生类转蓬，江湖元不限西东。十年敛迹居林下，万里游情付梦中。开阖岂嫌梅子雨，往来难信石尤风。青山坐老堆黄发，奈尔滔滔泣路穷。
看帆四首·其四
作者：虞堪
朝代：明
体裁：七言律诗

经过滟滪汎瞿唐，天险何如地险长。我爱越山投剡曲，君看吴水忆襄阳。季鹰思鲙乘高兴，司马探书念远乡。不是烟尘迷锦里，也还鸥燕逐牙樯。
瞻云操
作者：虞堪
朝代：明
体裁：琴操

维蒸之麓兮蔚乎苍苍，英云下被兮吾亲永藏。雨露沾濡兮焄蒿悽怆，嗟亲之逝兮其何以往。瞻云之兴兮汎乎高林，慨思吾亲兮忧集于心。乌翩翩兮旦止，猿啾啾兮夜吟。灌郁椒兮彻泉之下，泣松楸兮零于宿莽。憾吾生兮茹兹荼苦，抱终天兮终古。